HISTORIA ETA GEOGRAFIA: noviembre 2015

"EL INTRUSO" BLASCO IBAÑEZ IRUZKINDUTA

EL INTRUSO:

1)Kokapena.Jarraian aztertuko dugun testua historiko-narratiboa edo literarioa(nobela) da, Vicente Blasco Ibañezen El intruso liburutik jasotako pasartea hain zuzen ere. Bilboko kaleetan gertatutako enfrentamendu historiko bat kontatzen du, 1903an. XX. Mendearen hasieran kokatzen da eta Valentzian idatzia eta argitaratua dago, izan ere Blasco Ibañez Valentziakoa da baina Bilbon bizi izan zen hilabete pare batez. Egilea indibiduala da beraz, idazle naturalista bat, deskribapen oso zehatzekin egina. Testu honen asmoa meatokietan lan egiten zuten pertsonen bizi baldintzak, lan baldintzak eta harremanak deskribatzea da.

VICENTE BLASCO IBÁÑECEN "EL INTRUSO" ELEBERRIAREN PASARTEA (1904).Kokapena.Lehen mailako iturri historikoa,zuzeneko informazioa eta garaikidea ematen baitu.Testu narratiboa formagatik eta soziala edukiengatik.Publikoa liburu bat delako,edonor irakurdezakelako. Meatzarien bizi baldintzak azaltzen ditu.Egilea Vicente Blasco Ibáñez, idazle,kazetari eta politikari espainiarra izan zen.alentziako unibertsitatean zuzenbide ikasketak egin zituen baina ez zuen inoiz horretaz lan egin. Los Cuatro Jinetes del Apocalipsisen lanarekin fama handia lortu zuen. El intruso eleberria 1904an argitaratu zuen.

2)Testuaren ideia nagusiak.

1.parrafoa: Blasco Ibañezek barrakoi hauek deskribatzen ditu, non langile guztiak bizi diren (gaur egungo behi ikuiluak baino askoz okerragoak).

2. parrafoan haien arteko lan harremanak deskribatzen ditu.

3.parrafoa: Beren lan baldintzak deskribatzen ditu. Langileek ezin zuten protestatu. Bi langile mota bereizten dira:

4.-Kanpotarrak: azalean lanean aritzen zirenak. Ez zuten prestakuntzarik behar hemen lanean aritzeko. Lurra atxurraz jo behar zuten soilik eta bertatik minerala atera.

5.-Azpiko galerietan lan egiten zutenak. Hemen lan egiteko zenbait baldintza eta prestakuntza eduki behar ziren. Hauen lan baldintzak oso gogorrak ziren, lur azpian edota minetan lan egiten zutenak baitziren. Azken esaldiak goseak bultzatuta… inguruko probintzietan nekazaritzak oso egoera larrian bizi zirela adierazten du.

3)Inguru historikoa zeozer falta da?

Errestaurazio garaian kokatu gaitezke,Alfontso XIIIaren erregealdian (1902-1931).Gobernua . Garai horretan industrializazioaren fenomenoa garatu zen Bizkaian,hasieran matzekin lotuta.Bizkaiaren industrializazioagatik, siderurgia,ontziolak eta finantziak, kapitala aurrera atera zen

Bizkaian ustiakuntza gertatzen ari zenekoa, Industrializazioaren bigarren fasea izango da eleberriaren kokapen historikoa.

XIX. mendearen 79 urteetan Bessemer bihurgailuaren erabilera Europan zehar hedatu zen. Bihurgailuak altzairua kopuru handitan produzitzen zuen, baina fosforo oso gutxiko burdinaz, eta hematiteak baldintza hau betezen zuen. Mineral hori Bizkaian eta Suedian zegoen kantitate handitan, baina kokapen eta klimagatik Bizkaiak hartu zuen garrantzia. Gainera Erresuma Batuak eta Bilbok aspalditik harreman ona zuten, Bilbo izan baitzen artilea esportatzen zuen porturik nagusiena. Azkenik 1869ko Figerolaren Meategi Legea lagungarri izan zen prozesu honetan, eta honela, 1871z geroztik, baina batez ere Bigarren Guda Karlista amaitu ondoren, ingeles kapitaleko edo kapital Franco-Belgako elkarteak ugaltzen joan ziren. Baina bertako kapitalak ere sartu zuten muturra, atzerriko enpresen akzioak erosi baitzituzten merkataritzaren bidez aberatsak bihurtutako Bizkaiako familiak. Ibarratarrak bere meategiak esplotatzeaz gain, Orconeraren kapitalaren parte garrantzitsu bat zuten, eta horretan meatzaritzak sorturiko irabazietako zati bat Bizkaian geratu eta industrializazioaren hastapenak finkatzeko baliogarria izan zen. Esportatutako produktuekin lortutako benefizioen zati bat Bizkaian geratu zen.

Kalkulatu denez esportatutako %80-90 batez ere Ingalaterrara baina baita Alemania eta Frantziara esportatu zen.

Langilegoak ustiatu behar zituzten meatokiak herrietatik urrun zeuden. Lan eskasiagatik eta nekazaritzaren atzerapenengatik, bat-batean pertsona asko eta asko hasi ziren meatokietan lan egiten. Gainera meatokietan lan egiten zutenak jornaleroak izan ohi ziren ( nekazaritza mundutik alde eginak, lan faltagatik). Trenbideak sortu ziren 1857an Tutera-Bilbao konpainia sortu zen eta bost meatze tren eraiki zuten.

Horregatik pertsona hauek nonbait bizi behar ziren, meatokietatik hurbil, baina herriak ere ez zeuden oso gertu. Meatzaritza konpainiek hartu zuten langileei ostatu emateko ardura barrakoien sistemaren bidez.Ondorioz, horrelako bagoiak egin zituzten, denbora ez galtzeko eta soilik lo egiteko erabiltzen zituztenak, gainera ordu guztiak meatokian lanean igarotzen zituzten. Honekin batera dendak eraiki zizkieten, herrietara joan ez zitezen, denbora ez galtzearren. Gero denda hauek derrigorrezko bihurtuko ziren (kapatazeen lana zen hau), langile gehienak jornalariak baitziren. Ustiatzen zuten guztia salduta zuenez, inguruko probintzietako jendea kontratazen hasi ziren, honela nekazaritzan lan falta zegoen bitartean meatokietan lan egiten zuten ,gero bueltatzeko.

. Honen ondorioz Bizkaiara etorriak dira lana baitago, eta gehiegikeriaren aurka protestatzen zutenak ordezkatzen zituzten, izan ere greba eginez gero kanporatu eta inongo problemarik gabe berehala beste norbait kontratatzen zuten. Egoera txar horrek hauen baldintzak hobetzea oztopatzen zuen.

.Era berean,industrializazioa zabaltzean, Langile Mugimenduak garatzen hasi ziren, lehenengo elkarte sozialistak sortuz.

4)Testuaren garrantzia.Blasko Ibañez-en eleberria Bizkaiaren gizarte konplesuaren deskribapena da,gizarte moderno eta industriala nola jaio eta garatu zen azalduz.Pozesua,beste Europa herrialdetan bezala, ez zen erraza izan eta aurrerapen ekonomikoak ez zituen langileentzako bizi baldintzak hobetu.Bestalde garai hartako intelektualen papera islatu da eleberri honetan.98ko belaunaldiaren idazleek,Berrikuntza mugimenduaren eta HEZKUNTZA INSTITUZIO LIBREREN Intelektualek(Baroja,Unamuno...)gizartea kritikatu zuten nazio egoera berritu eta hobetzeko.Era berean "El intruso" liburuaren egilearen posizioa eta ikuspuntua agertu ziren:giza injustiziaren kontrako protesta,zapalkuntzaren kontrako kexa eta berdintasunaren aldarrikapena.Bizkaian aste batzuk pasatu ondoren Blasco Ibañezek une historikoa kontat eta hezur mamitu zuen.Horrela XX.mendearen hasierara bidaia interesgarria egin dezakegu,gaurko gizartearen jatorria ulertzeko.

Publicado por Teresa Olabarria en 13:00 No hay comentarios:

9. testua. FEDERICO ECHEVARRIAren HITZALDIA LIBREKANBISMO ETA PROTEKZIONISMOari BURUZ (1893.12.9)

a-KOKAPENA

-Testu hau historiko-politiko eta ekonomikoa, lehen mailako iturri garaikidekoa da. Publikoa ere bada, 1893ean esanda meeting batean librekanbismo ekonomikoa kritikatzeko. Egilea Federico Etxebarria da(Bizkaiko Elkarteen Liga burua,siderurgikoa eta oligarkiaren kidea) eta hartzailea meeting horretan egon ziren pertsonak baina gobernuari zuzendua.Asmoa:itun libreganbista ez sinatzea eta protekzionismoa mantentzea.

B-IDEIA NAGUSIAK

Federico Echevarriaren hitzaldia protekzionismo ekonomikoaren defentsa da euskal enpresak babesteko. Ideiarik nagusiena da azpimarratzea zeintzuk izan ahalko ziren momentu hartako arantzel-araubidearen desagerpenaren ondorio ekonomikoak Espainia eta Alemaniaren arteko merkataritzako ituna zela eta. Arantzel horiek desagertzeak hondamena erakarriko zion Euskal industriari eta baita ere, arantzel horietaz aprobetxatu ziren lantegi siderurgiko berri askori, beste batzuen artean Altos Hornos, Deustuko Lantegiak, eta abarrak. Echevarriaren ustez, Espainiako gune industrializatutako askori eta Bizkaiari ere kalte hori ekiditeko, indarrean zegoen arantzel-araubidea(protekzionismoa) mantentzeko eta itun hori deuseztatzeko gobernuari eskatu beharko zioten.

-HITZAK

Libreganbismoa

Muga zerga

C-INGURU HISTORIKOA - zer falta da?EGOKITU

Garai honetako erregea Alfonso XIII.a da eta gobernua…..

Espainiako industria bi arlo desberdinetan oinarrituta zegoen: oihalgintza katalana eta burdingintza bizkaitarra. Bizkaian burdingintzak garrantzi handia lortu zuen meategiak zirela eta. Burdina ugaria eta oso ona zen, itsasoaren hurbil eta lortzeko erraz. Bessemer bihurgailua erabiltzen hasi zirenean, burdingintzarekin lotuta zeuden tresna guztiak eta arlo guztietako hobekuntzak zabaldu ziren: Bizkaiko lehenengo elektrizitate-haria, ferrokarrilak, …

Hala ere, Europan industria mota hau guztiz hedatuta zegoen eta Bizkaian eta beste Espainiako gune industrializatutan zailtasunak besterik ez zituzten aurkitu zabaltzeko, lehenengo eta behin lantegiak finkatu behar eta kanpoko burdinazko produktuak hemengoak baino merkeagoak zirelako.

Hori dela eta, Errestaurazio garai osoan zehar burgesek eta oligarkek(diputatu eta senatari ere), lantegi askoren jabeak zirenak, gobernuari behin eta berriro lege protekzionistak eskatu zizkioten. Gobernuak, produkzio nazionala babesteko, jarri zuen kanpoko produktuen gaineko arantzel berezi bat (1891ean), eta industria bizkaitarrak egoera aprobetxatzen jakin zuen: atzerriko lehiari aurre egin ahal izan zion, Espainiako burdingintzako gune inportanteena bihurtu zen eta, horrekin batera, Bizkairantz erakarri zizkion beste industria mota batzuk, hala nola ontzigintza, kimika eta metalurgikoa.

Nahiz eta beste nazioekin merkataritzako itunak sinatuta eduki librekanbismoa indarrean jartzeko, 1891ko Lege Arantzelaria mantendu egin zen eta 1896an indartu zuten beste neurri protekzionistekin

d-TESTUAREN GARRANTZIA

Liberalismo ekonomikoarekin bat eginda , XIX. mendearen amaieran Espainiako industria nahiko hedatuta egon,baina, oraindik, ez zegoen prestatuta produktu atzerritarrei lehia egiteko, espainolak baino merkeagoak zirelako. Hori dela eta, bakarrik Lege Arantzelaria eta neurri protekzionistak erabiliz gero hobetuko ziren eta desagertzekotan, lortutako aurrerakuntza guztiak desagertuko ziren etorkizunerako proiektu guztiekin batera. Hori dela eta, burgesak neurri protekzionista desagerpenaren aurka egon ziren beti, Echevarriak erakutsi zuen moduan hitzaldi honetan.

WIKITEKA

Publicado por Teresa Olabarria en 13:48 No hay comentarios:

9. testua. FEDERICO ECHEVARRIAren HITZALDIA LIBREK...


SOLUZIOAK – Speech and Language Solutions | Vicomtech

SOLUZIOAKcpena2022-03-22T14:43:08+00:00

Honako soluzioak ikertzen ditugu:

Transkripzio Automatikoa

Transkripzio automatikoak ahozko audio-pistak testu bilakatzeko aukera ematen du

Itzulpen automatikoak kalitate handiko itzulpen pertsonalizatuak sortzeko aukera ematen du, CAT eta TMS inguruneetara egokituak

Ahotsaren klonazio automatikoak, jatorrizko ahotsaren oso antzekoak diren ahots sintetikoak sortzea du helburu

Elkarrizketa-Sistema Adimenduna

Elkarrizketa adimenduneko sistemak ahotsaren bidez makinekin jarduteko aukera ematen du

Anonimizazio automatikoak erabat bereizten ditu datu pertsonalak identifikazio-datuetatik


diagnostikoa , emun , euskara , portaerak

Jasotzea haurreskola bakoitzean zein hizkuntza ohitura dagoen eta hizkuntza irizpideak ezagutzen diren.

Lehenengo, haurreskola guztien informazioa bildu dugu banan-banan, galdetegi baten bidez, eta gero, datuetan oinarritutako ondorioak atera ditugu.

Haurreskola guztietako emaitzak jasotzen dituen informazio txostena.


‘AIERTEKIN DOSTATZEN’ LANAREN AURKEZPENA | Labrit Multimedia

Irailak 4, arratsaldeko 19:30tan Zaraitzuko Juntetxean, Ezkarotzen, aukeztuko da Labrit Multimediak eta Zaraitzuko Batzordeak elkarlanean egindako azken proiektua. Zaraitzu Ibarreko ahozko transmisioan oinarrituriko bilketa lana da. Jolasak, ipuinak, pipitakiak eta kantuak, gure arbasoek kantatu eta kontatu bezalaxe.

Ikusi hemen proiektuaren nondik norakoak

Tags: ahozko ondarea, Aiert, aurkezpena, haur jolasak, Ondare materiagabea, Zaraitzu

Ondarea, parte hartzea eta herritarsuna Labrit Ondarea, Europa mailako erreferente Ondare Materiagabearen kudeaketan


Formakuntza Grupo Gismako taldearentzat - Grupo Gisma

by admin | Jul 25, 2018 | Uncategorized @eu | 0 comments

Grupo Gismaren helburu nagusietako bat etengabeko hobekuntza da, honela gure bezeroei ahalik eta kalitate handiena eskaintzeko.

Oraingoan Grupo Gismak Proiektuen Gestiorako formakuntza bat jaso du, enpresa desberdinetako pertsonen aukeraketa eta garapenean espezializatutako Detalent enpresako sortzaile eta gerente den Maite Villafruelaren eskutik.

Formakuntza honi esker, Gismako partaideek proiektu bat taldean garatzeko teknikak ikasi ditu, eta beraz, proiektuen garapen egokirako administrazio, planifikazio, koordinazio, jarraipen eta kontrolean dakondu du, honela esparrua ezarritako denboran eta aurreikusitako kostuan betet ahal izateko.


2017ko abuztuak 26, larunbata | Ordua Euskal Herrian 08:11:08

Emaitzak sobera ezagutzen ditugu; buruz dakizkigu. Normalean gertatzen den moduan, ez dira emaitza “garbiak”, hau da, negoziatzera behartzen dute eta hori ez da beti alderdiek espero zutena. Gainera, kopuruak garbi badaude ere, oso interpretagarriak dira eta, kasu honetan, bereziki, nork bere irakurketa egin du:

– Orain gutxi arte hauteskunde arruntak zirela aldarrikatu dutenek, independentziaren aldekoek galdu dutela diote.

– Independentziaren alde zeudenak jabetu dira gauzak ez direla horren errazak.

– Beste arlo batean mugitu direnek –arlo sozialean bereziki– ez dakite non kokatu diren, baina ohartuko ziren, zalantzarik gabe, beren aldeko bozak eskuz esku eta interpretazioz interpretazio dabiltzala.

– Askok onartzen dute erabakitzeko eskubidearen alde gehiengo handia dagoela.

Berriro ere, hau ez da “plebiszitu” garbia izan. Herriari ez zaio aukerarik eman independentziari bai ala ez esateko; baiezkoaren aldeko botoa sakabanatu da –kontrakoa ere bai– eta ez da horrela adierazi. Baiezkoak eta ezezkoak ez dira interpretagarriak. Baina Estatuak ez du horrelakorik nahi izan; ez du beste aukerarik eman. Beraz, ez da ez egokia, ez zuzena, ez leiala ere orain horrelako irakurketak egitea.

Bestalde, kanpaina ere bitxia izan da. Bitxikeria asko gertatu badira ere, nik larrienak aipatuko ditut: lehena, Mas presidenta eta beste bi pertsona inputatu gisa deklaratzera deitzea 2014ko azaroak 9an herri kontsulta gauzatu nahi izateagatik, hauteskundeak egin eta bi egunera. Bigarrena, kanpainan zehar Konstituzio Auzitegiaren Lege Organikoa aldatzeko egin den prozesua, Kataluniako –edo beste nazioetako– agintariak euren karguetatik desjabetu ahal izateko, hain zuzen ere, legea bihurrituz eta Konstituzio Auzitegia are gehiago politizatuz. Argi dago bi erabaki horiek eragina izan dutela hauteskundeetan: ondoren gertatu delako, eta bigarrena Estatuaren eta PPren indarra eta ahalmena –legearenak– agertu dituelako.

Eta emaitza horiekin zer? Bada, argi dagoena da Junts pel Sí taldeak aurrera egin nahi duela independentziaren alde, baina pausoka. Estatu egiturak osatuz hasiera batean, eta aurrerago, independentzia aldarrikatuz. Horretarako boto gehiago behar ditu Parlamenten, CUPenak, beraz. Gainera, asmo horretan kointzidentzia handia dute. Nik ez dakit zer gertatuko den, Mas berriro ere President izango den ala ez, CUP nahiko tinko ari baita haren kontrako jarrera mantenduz. Baina ez zaio erraza izango posizio horretan jarraitzea –orain gutxiago, Mas auzitegitik pasa behar duenean–, presioak –edo iradokizunak– daudelako, Katalunian eta hemen ere bai. Azkenean, Mas presidentak murrizketa sozialak egin ditu –beste askok ere bai–, baina Kataluniako herriak kalean agertu zuen independentziaren nahia Mas berak –beste batzuekin– bideratu du politikoki eta instituzionalki. CUPek erabaki behar du, noski, baina ez da erabaki erraza, inolaz ere. Dena den, hasitako prozesua aurrera eramatea da herriarekiko duten konpromisoa, batzuek eta besteek.

Urratsez urrats, egunez egun, beraz, arrazoi demokratikoa gauzatuz praktikotasunez eta legitimitate osoz.

Kanal hauetan artxibatua: Iritzia | Estatugintza | Herritarren parte hartzea | Euskal literatura | Umorea


urria, 2015 | Txantxarreka Gaztetxea

Kontzertuak (azaroak 12)

Azaroko ostegun arratsaldeak ez dira inoiz bereziki gozoak. Are gutxiago hemen dugun klimarekin. Eta, ez esan gezurrik, hoztu egiten zara kalean egiten diren pintxo poteetan. Azkenean taberna zulora sartzeko desiatzen zaude. Zergatik astero-astero berdina? Guk ere berdina pentsatzen dugulako, aste honetarako sekulako plana antolatu dugu: Juventud Infinita, Managaitz eta Artritia taldeen kontzertuak. Ez dadila izan […]

TXANTXARREKA GAZTETXEAREN OHARRA

Lehenik eta behin adierazi Txantxarrekako gaztetxea hainbat norbanako eta eragilek osatzen dugula eta erabakiak erabateko horizontaltasunez hartzen ditugula. Gauzak horrela, erabaki definitibo bat izan arte ez dugu inolako adierazpenik egin nahi izan. 2015eko urriaren 21ean Txantxarreka Gaztetxeko kideok bildu ostean, azken egun hauetako berrien aurrean egindako gogoeta hurrengoa da: Urriaren 13an ospatutako Tokiko Gobernu Batzordean […]

Txantxarreka Enbata Dator #10 saioan

23:30 minututik aurrera da gure tartetxoa, baina saio osoa entzutea gomendatzen dizuegu bestelako eragileen eguneroko lanaz eta egoeraren berri jakiteko. Esan gero Donostian ez dagoela ezer. Ia ordu t’erdiko saioan Kortxoenea, Ttanttakun irratia eta Banda Bat. Zer gehiago behar? Irratsaio osoa entzuteko http://ttanttakun.org/2015/10/enbata-dator-10 Mila esker beste behin ere Donostiako Piratei!

Hemen daukazue Txantxarrekan 2014eko irailetik 2015eko irailera egin diren ekintzen memoria. Beti bezala, ekintzen informazio gehigarria webgunean dago eta argazki gehiago ikusteko bixitatu gure flickr kontua. Eskerrik asko parte hartu duzuen guztioi, eta oraindik gerturatu ez bazara animatu zaitez. Ziur hurrengo urtea are hobea izango dela! Irakurri eta zabal ezazue

Afari tematikoa Jabir Mohamed Lamin-ekin (urriak 17)

KAIXO GAZTIAK! URRIAK 17 20:30ETAN TXANTXARREKAKO LEHEN AFARI TEMATIKOA EGINGO DA!!! Jabir Mohamed Lamin sahararraren hitzaldia eta ondoren afaria. Hitzaldia eta afaria 5€. ANIMATU!! !

Jakoba Errekondo: ‘Bizi Baratzea’ aurkezpen eta solasaldia

Ez dizugu ezer berria deskubrituko. Ziur Jakoba Errekondo izena entzunda izango duzula eta baratza eta baratzaren inguruko hainbat aholku etorriko zaizkizula burura. Bere estilo erabat imitaezinean, Errekondok denbora luzea darama ia edozein lekutatik baratzaren sekretuak barreiatzen: EITBko irrati uhinetan Landaberri saioan, Argia astekariko artikulutan, emandako hiltzaldi mordoetan edo tarteka eskaintzen dituen elkarrizketetan. 30 urtez eta […]

Eraul+Mikel Karton, kontzertu akustikoa (urriak 18)

Gora akustikoak! Zer izango zen arratsalde tonto horietan musika gabe? Goxo-goxo, lasai-lasai, buruko mina sortuko ez duen musika eskertzen da igandeetan. Aurretik datorren asteari beste modu batez aurre egiteko indarra hartzeko edo larunbateko parrandari buelta ematen laguntzen digutelako. Ala, zer arraio, bietarako. Ez pentsa bakarrik zaudenik. Eta betiko pelikulak sofan botata ikusi beharrean, zergatik ez […]


Garapenerako lankidetza | Ayuntamiento de Amurrio

Hasiera » Udaleko arloak » Gizarte zerbitzuak » Gizarte ekintza arloa » Garapenerako lankidetza

Mota horietako programak garatzea garrantzitsua da, hala lurralde eta/edo zonalde txirotuetako herritarren garapenean dituzten emaitza onengatik nola euren artean konpromiso eta elkartasun loturak sortzen laguntzeagatik.

Gizateriaren eta larrialdien arloko ekintzak krisi larrien testuinguruan jarduten du, hain zuzen, oinarri-oinarrizko eskubideetan, bizitzan, elikaduran edo osasunean eta segurtasunean egon daitekeen erabateko babesgabetasun egoera dagoen kasuetan. Izan ere, krisi horrek zenbait beharrizan sortzen ditu eta berehala artatu behar dira, Nazioarteko Zuzenbide Humanitarioan ezarritako legezko babesarekin.

Hona hemen laguntza ekintzen xedeak:

Larrialdietako laguntza humanitarioa:

Natura hondamendiek edo gatazka armatuek eragindako hondamen egoeraren inguruko berehalako laguntza, bizitzak salbatzeko asmoz herritarrei berehalakoan bizirauteko oinarrizko ondasun eta zerbitzuak ematen dizkiena: osasun arreta, aterpea ematea eta elikadura. Ekintza humanitarioa:

Hondamendien biktimei edo muturreko zaurgarritasun egoeran dauden herrialdeei laguntza emateko ekintzen multzoa, euren bizirautea bermatzera, euren eskubideak babestera, duintasuna defendatzera eta ondoren garatzeko oinarriak ezartzera bideratuta. Era berean, azpiegitura fisikoak, ekonomikoak eta sozialak birgaitzera eta berreraikitzera ere bideratuta daude, bai eta dena delako hondamendien biktima diren komunitate eta herrialdeen zaurgarritasun egoera prebenitu eta murriztera ere.

.Elikadura eta osasun arloko laguntza, errefuxiatuei eta gatazka armatu edo gerrak tarteko mugitu direnei laguntza, bai eta natura hondamendiak pairatu dituztenei ere (betiere euren egoera denboran luzatzen bada), hondamendien prebentzioa, kolektibo horiekin lotuta egon ohi diren giza eskubideen urraketa salaketak eta horiek defendatzen dituzten proiektuak

Gizarte ekintza arloa


Erandioko Sarek autobusa ipini du hilaren 15eko manifestaziora joateko - Hiruka.eus

Politika Erandio 2016-10-10 12:32

Larriki gaixorik dauden presoen askatasuna eskatzeko manifestazioa izango da urriaren 15ean Donostian, 17:00etan, Boulebard-etik hasita. Hitzordu horretara joateko autobusa antolatu du Erandioko Sarek. Garraioa Astrabuduko farmaziatik irtengo da 15:15ean eta geldialdia egingo du hamar minutu beranduago Altzagako moilan. Izena aurretik eman beharra dago honako lekuetan: Altzagako La Plaza tabernan eta Astrabuduko Primera Linea ostatuan eta herriko tabernan.

Erandioko Sareren aurkezpena, artxiboko irudian. © ERANDIOKO SARE | Ikusi handiago | Argazki originala

Iraila hasieran, kurtso politiko berria “erabakiorra” izan zedin, aktibazio ziklo berri bat irekitzera zihoala jakinarazi zuen Sarek, euskal presoen eta euren senideen eskubideak errespetaraztea helburu.

Hori lortu asmoz, “Salatzen dut” tresna abiatu zuten. Horren asmoa da “jendarte zibilaren inplikazio handiagoa, eta alderdi politiko nahiz euskal instituzioen konpromiso handiagoa lortzea”. Irailaren 30ean, beste urrats bat eman zuten norabide horretan, urriaren 15eko manifestazioa deituta.

Sarek azaldu duenez, “gure helburua, 15ean Donostiako kaleak betetzea da; ‘Salatzen dut. preso gaixoak etxera’, Madrildik eta Paristik entzun dezaten; entzun eta sentitu gaitzatela… ez dugu nahi gauzak orain arte bezala jarrai dezaten, eta ez dugu utziko, larriki gaixorik diren euskal presoen bizitzarekin jolasten”.

Presoen aldeko plataformak nabarmendutakoen arabera, espainiar legediak, larriki gaixorik diren presoen espetxealdi arindua baimentzen du arrazoi gizatiarrengatik. “Ez dugu eskatzen jada barne legedian eta nazioarteko arauetan jasota ez dagoen ezer. Legea betetzea eta gizatasun pixka bat izatea da eskatzen duguna. Eskubide hori, nazioarteko itun ezberdinek ere jasoa da, horien artean 2015/12/17ko Nazio Batuen gomendioek, ‘Mandela Arauek’ barne. Hain zaila al da, beraien legedia betetzea? Hain zaila al da, 10 euskal preso hauen kasuak aztertzea, soilik lege eta giza eskubide ikuspegitik?”, galdetu du Sarek.

Plataformaren ustez, sakabanaketaz gain, larriki gaixo diren euskal presoak espetxean mantenduz ezartzen den espetxe politika “gorroto eta mendeku logikaren” emaitza besterik ez da. “Eta gorrotoarekin, jendarteari ezinezko zaio benetako bake eta bizikidetza agertoki baterantz urratsak egitea”, kritikatu dute plataformako kideek. Sareren lehentasuna da eskubide urraketen agertoki hori konponbidearenagatik aldatzea. Eta euren ustean euskal jendartearen gehiengoaren lehentasuna ere bada, “ideologia eta alderdikeriaz gaindi”.

Kalean eta Legebiltzarrean

Bestalde, Sarek apustu egin du Eusko Legebiltzarreko gehiengo osoagaz (EAJ, EH Bildu, Elkarrekin Podemos eta PSE-EEeko 66 legebiltzarkideak) gai horren inguruko ibilbide orri bat adosteagatik. Euren ustean, “gaur eta hemen agertoki hori egingarria da; betiere, horretarako borondate politikoa balego”.

Gogorarazi dutenez, Saren badute borondate hori: “larriki gaixorik diren euskal presoak etxera ekartzeko borondatea, dispertsioarekin amaitzeko borondatea, salbuespen legediekin amaitzekoa… eta horrela ikusaraziko dugu 15ean Donostiako kaleetan; hatz salatzailearen forma duen, giza eskubideen bandera hori altxatuz. Entzun eta sentitu gaitzatela: ‘Salatzen dut’”.


Toki eta eraikin ezagunenak – Ayuntamiento Estella-Lizarra Udala

Toki eta eraikin ezagunenak

Ibilaldia Estella-Lizarra monumental zoragarrian zehar.

Galeria honek erakutsiko dizu zergatik Estella-Lizarra leku zoragarria den, horren kaleetan galtzeko eta horren historiaz bustitzeko.


Iritzia. Xabier Kerexeta. Suila bete euskara | Irunero

Iritzia. Xabier Kerexeta. Suila bete euskara

2013(e)ko abenduak 21Irunero Erantzun

Eusk araren mama goxoa ahoratu nahi dugunok mozkortzeko aukera gutxi izan ohi dugu. Alderantziz, zenbatetan ez ote dugun edaten erdal iturrian urardotutako hitzak! Noiz edo noiz, ordea, erdaraz edaten ari garela, hara! euskal iturriko ardo fresko txuria aurkitzen dugu.

Donostiako Danborradan, Kresala kultur elkarteko emakumeek ere parte hartu nahi zutela eta, iturri historikoetara baino gehiago mitoarenera jo zuten. Izan ere, XIX.ean emakumeak urketa iturrira joan eta beren ontziekin erantzuten omen zieten militarren danborrei, upel joka omen zebiltzan iringile (gero sukaldari bihurtuta) gizonezkoekin batera. Agian, oraindik Bretxako merkatura jaisten ziren esneketariei erreparatuta, “urketari”euskaldundu zuten aguadora Kresalakoek. Tira, 2012an bertan argitaratutako liburu baten euskal bertsioan “urkariak” agertzen da, itzultzaileek euskal mundura ez baina erdarazko kalko hutsera jo-tzeko duten errazkeriaren adierazgarri. Kontuan hartuta “herrada” batzuek “errada” (euskal edarraz nahasita) itzultzen dutela, eta beste batzuek “burdinazko ontzi”, edozer.

2013an, 1913ko mendeurrenaren karietara halako itzultzaileek duela ehun urte idatzitako erdal testuak irakurri balituzte, aurkituko zuketen euskaraz herrada suila dela. Eta ordurako desagertzear zegoen ofizioko langileak deitzen zituztela, erdaraz inolako izenik eman gabe, “las sullabetetzalles”. Eta ez zuten hartarako erdarazko hitza, orduan donostiar jatorrek, hots, pobreek, erdaraz egiten ez zutelako. Gerora hizkuntzaren egoera zeharo hankaz goratu zen, eta orduko aberatsak elebidun izateari utzi ez ezik jende xume asko belaunaldi pare batean euskaldun huts izatetik erdaldun huts izatera iragan zen. Orain donostiarrak berdin elebidun izateko bidean omen doaz. Hala bada, hala bedi.

Dena dela, nago ez ote gabiltzan berandu suilabetetzaile hitz eder askoa baina erdaldunentzat esaten zail samarra txertatzeko Donostiako festaren hiztegian, musika-tresna berria, partxedun suila, urkedanborra izendatu dute eta.

Etiketak: Suila bete euskara


Euskal tragedia batzuk | Kultura | Berria

Euskal tragedia batzuk

Hil kanpaiak filmaren fotograma bat; lehen planoan, Itziar Ituño aktorea. BERRIA Tamaina handiagoan ikusi

'Hil kanpaiak'

Zuzendaria: Imanol Rayo. Aktore taldea: Itziar Ituño, Eneko Sagardoi, Yon Gonzalez, Asier Hernandez, Iñigo Aranburu, Dorleta Urretabizkaia, Josean Bengoetxea, Kandido Uranga, Patricia Lopez Arnaiz, Andres Gertrudix, Itxaso Arana. Herrialdea: Euskal Herria. Iraupena: 95 minutu.

Zoriak —nahitaez euskaldunok horren menpe bizi baikara— aukera bihurria eskaini digu egunotan: thriller itxurako bi proposamen paralelo, ikus-entzunezko garaikidearen barruan gure egoeraren neurgailu moduko bat. Telebistan bata, zineman bestea, generoak uzten dituen zirrikituetatik ahots pertsonalagoa erakusten duten bi zinemagileren eskutik.

Honako hau ez da, baina, alderaketa bat; hortaz, handira joko dugu. Oinarri izan duen eleberritik tiraka, Imanol Rayo outsider-a generoaren mozorropean ageri zaigu. Adierazpiderik klasikoenean, gainera, hezur batzuen agerpena baita Hil kanpaiak-en (ustezko) motorra.

Dena den, laster geldituko da argi gutxienekoa dela norenak diren hezurrak, zergatik zeuden soro horretan. Filmak orduan erakutsiko du bere benetako izaera: ikusi behar duguna euskal tragedia bat da, hizki larriz, gure tragedia ugarien matrioxka moduko bat. Euskal thriller geza nahi duenak, jo dezala Redondo eta enparauengana.

Handinahia da asmoa, halako apustu batek arrisku franko baitakartza harekin. Alabaina, Rayo ataka zailetik ongi baino hobeto aterako da, sintesi gaitasun ikaragarria erakutsiko baitu film osoan zehar. Gauza asko kontatzen ditu Hil kanpaiak-ek, eta, ertz ugari —antropologikoak, historikoak, sozialak...— ukitu arren, ez da inguru-mingurutan galduko; gardena eta iluna izaten badaki.

Sintesi txalogarri horretarako, ezinbestekoa da elipsiaren erabilera. Kontatzen zaiguna bezain inportantea da ikusten ez duguna. Horregatik da horren inportantea eremuz kanpokoaren erabilera, maila narratiboan zein estilistikoan.

Gauza asko, baina poliki kontatuta, patxadaz, pertsonaiei behar bezainbesteko denbora emanez, eta begiradak, isiluneak eta lehen planoak kontatzen ari den horretarako ezinbesteko arma bihurtuz. Hori da neurria.

Lopez Arnaiz, Patricia


Izarretaraino — dantzan.eus

Hemen zaude: Hasiera › Hemeroteka › Izarretaraino

Izarretaraino

Sao Pablo Hiriko Balleta

Zuzendari artistikoa: Iracity Cardoso. Lekua: Bilboko Arriaga antzokia. Data: Otsailak 12.

Zalantzarik gabe, Sao Paulo Hiriko Balleta munduko konpainia nagusien artean dago. Canela fina izeneko egitarauarekin etorri zen 2008an Miarritzera eta hurrengo urtean Bilbora, eta gaur egun are maila altuagoan dago bere zuzendari artistikoaren eraginez.

Hiru pieza ekarri dituzte oraingo bisitan, eta lehenbizikoa Antiche danze deitu da. Mauro Bigonzettiren lan honetan funtsezkoa da Ottorino Respighiren musika, haren inspirazio handiko partituretan ezin hobeto uztartzen baitira aro barrokoaren maiestatea eta XX. mendearen hasierako gaitasun sinfonikoa. Gainera, ez da harritzekoa dantza lan hau Sao Paulon estreinatu izana, italiar konpositoreak Brasil bisitatu eta Impressioni brasiliane sortu zuelako bere garaian. Bigonzetti koreografoak, berriz, antzeko uztartze bat eraman du eszenara, gortesau dantzetako dinamika pausatua eta keinu garaikide kementsuak bikain elkartuta.

Antiche danze e arie suitean oinarrituta, musikaren mailako inspirazioa aurkitu du Bigonzettik bere koreografian, eta suite dantzatu bat eratu du estilo garaikidea eta barrokoa arlo guztietan kontuan hartuz, gauza banaezinak balira bezala. Bide horretatik, behegaineko argiek lerro diagonalak marraztu dituzte proposamenaren zeharkakotasuna iradokiz, eta jantzietan agerian geratu dira emakumeen gonetako zein gizonen galtzetako armazoiak, larruazalean itsatsitako elastiko laranja, beltz eta beixekin konbinatuta, eta gorputzen edertasuna finezia handiz nabarmenduta.

Hasieratik bertatik erakutsi dute dantzariek beren gaitasun fisiko ikaragarria, eta dohain pertsonal neurrigabeak hedatu dituzte duo ausart ugarietan eta taldekako pasarteetan. Ageriko prestakuntza itzel hori muturreko entregaren eta ordu askotako diziplinaren fruitua da, eta hortik etorritako malgutasun fisikoak artearen goia jo du ariketa atletikoekin batera.

Cayetano Sotorena izan da gaualdiko bigarren pieza —Adastra—, eta izenburu horretan laburbiltzen dira konpainiaren ezaugarri apartak. Esku-programan azaldu digutenez, latinezko esaera batek dio «Per aspera ad astra», hau da, laztasunaren bidetik izarretaraino, eta horrelakoa izan da koreografiaren planteamendua. Aurrekoan bezala, azalean itsatsitako maillotak erakutsi dituzte dantzariek —orain urdin elektriko kolorean—, gizonek toraxa eta besoak agerian zituztela, eta emakumeek azal koloreko elastikoak jantzita. Ezio Bossoren hari-musika indartsuak lagunduta eta tximistaren koloreko argietan bilduta, eboluzio kementsuak eta zatikatuak garatu dituzte dantzariek behe laino mehe batean eta maila goreneko abstrakzio aratzean murgilduta. Aiztoz ebakitzeko moduko isiltasuna sortu da gorputzen arteko konbinazio aldakorrak probabilitate gutxiko euste-puntuetan bermatzen zirenean, eta amaitutakoan entusiasmoz txalotu dute ikusleek, ahots-txaloaldiekin eta guzti, Arriaga antzokian gutxitan entzun dugun bezala.

Amaierako atalean Itzik Galiliren Balcão de amor etorri da ikuslerik uzkurrenen gozamenerako, eta Perez Pradoren antigoaleko boleroekin. Galilik betiko moduan baliatu du talde handiak matematikoki mugitzeko duen gaitasuna, eta betiko moduan tartekatu ditu umore txinpartak bere desplazamendu geometrikoetan. Hala ere, badirudi Mendebaldeko logika arauak txertatu nahi izan dituela Brasilgo mugimendu izaeran, eta horrek nahiko emaitza traketsa ekarri du, aurreko atal bikainekin alderatuz gero.


Ludwig Mies van der Rohe - Wikipedia, entziklopedia askea.

Neue Nationalgalerie (Galeria Nazional Berria), Berlin

Alemaniar Pabiloia (berreraikia), Bartzelona

Neue Nationalgalerie barrualdea eta Bartzelona aulkia

Etxebizitzak Weißenhof siedlung-ean, Stuttgart, Alemania

Ludwig Mies van der Rohe (Akisgran, 1886ko martxoaren 27 − Chicago, 1969ko abuztuaren 17) arkitekto alemaniarra zen.

Mies van der Rohek forma garbiak eta planoak erabiltzen zituen bere proiektuetan eta beira, altzairua eta hormigoia sarri agertzen dira. Bere lanak oraingo beirazko fatxadadun eraikin handien (etxe orratzen) oinarri izan dira. Berea da Less is More (Gutxiago Gehiago da) goiburua.

1 Bizitza eta pentsamoldea

2 Lan garrantzitsuak

Bizitza eta pentsamoldea[aldatu | aldatu iturburu kodea]

Egiazko izena Ludwig Mies zuen. 1921 urtean aitaren abizenari amaren ezkonaurreko abizena gehitu zion "van der" tarteko ipiniz, artistikoago bihurtzeko. Horrela bilakatu zen Ludwig Mies van der Rohe.

Akisgran sorterrian familiako enpresan hasi zen lanean, Berlinen Bruno Paul-en arkitektura agentziara joan zen arte. Urte batzuk geroago Peter Behrens arkitektoaren agentzian lan egin zuen 1908 eta 1912 artean. Azken honen eraginpean, eraikuntza teknika aurreratuetan eta prusiar klasizismoan oinarritutako arkitektura garatu zuen. Begiko zituen errusiar konstruktibismoaren eta holandar De Stijl taldearen estetika ere. Garai horretan hasi zen proiektu berritzaileak egiten, altzairua eta beira erabiliz eta, era berean, Karl Friedrich Schinkel arkitekto klasikoaren zenbait ideia mailegatuz. Behrensen lantegian ere Walter Gropius ezagutu zuen, Bauhaus eskolaren fundatzaile izango zena. 1912 eta 1914 artean Berlinen lan egin zuen, Bigarren Mundu Gerra iritsi zen arte.

Miesek G aldizkarian parte hartu zuen 1923. urtean argitaratu zenean. 20ko eta 30eko hamarkadetako arkitektura-filosofian emari handikoa izan zen, Deutscher Werkbund delakoak babestutako Weissenhof proiektuaren eta Berlingo eta Dessauko Bauhaus eskolako zuzendari (1930-33) izan baitzen. Nazismoaren gorakada zela-eta, 1938. urtean Mies Estatu Batuetara erbesteratu zen.

Mies Chicagon kokatu eta Chicago's Armour Institute of Technologyko (orain Illinois Institute of Technology edo IIT) arkitektura sailean lan egin zuen, unibertsitateko campusa berrantolatzearen truke. Bere lanik ezagunenetako batzuk bertan daude, hala nola Crown Hall arkitektura eskolako egoitza.

1958. urtean Nazioarteko estiloaren gaina den Seagram Eraikina eraiki zuen New Yorken. Forma garbiko paralelepipedo beltza da, Park Avenue hiribidean kokatua, baina aldameneko eraikinek osatzen duten lerrokaduratik zertxobait atzerago eraikia, trabertino zurizko sarrera-espazio handi bat utziz. Fatxada beirazko kortina-horma da, eta apaingarri gisa bertikaltasuna handitzeko altzairuzko profilak ditu kanpoaldean.

Less is More (Gutxiago Gehiago da) eta God is in the details (Jainkoa detaileetan dago) hainbatetan esan zuelako ezaguna, Mies espazio neutro eta kontenplaziozkoak egiten saiatu zen, ekaien (materialen) eta egituraren egiazkotasuna erabiliz. Azken lanak arkitektura unibertsal sinplifikatuaren bila emandako bizitzaren emaitza dira.

1911: Wohnhaus Perls, Berlin-Zehlendorf

1926 : Monumentua Rosa Luxemburg und Karl Liebknecht-en omenez, Berlin

1927 : Etxebizitzak Weißenhof siedlung-ean, Stuttgart, Alemania

1928-30 : Villa Tugendhat, Brno, Txekia

1928-29 : Villa Lange eta Villa Dr. Esters, Krefeld, Alemania

1929 : Alemaniar Pabilioia Erakusketa Unibertsalean, Bartzelona (Europako maisulana)

1931 : Verseidag fabrika, Krefeld, Alemania

1946-50 : Farnsworth Etxea, Plano, Illinois, AEB

1932-33 : Lemke bungalowa, Berlin-Hohenschönhausen

South Side unibertsitate eraikinak, Chicago, AEB

1946 : Alumni Memorial Hall

1950-51 : Lake Shore Drive Apartamentuak, Chicago

1954-58 : Seagram Eraikina, New York (AEBetako maisulana)

1956 : Crown Hall, Chicago

1959 : Federal Building

1966 : IBM Eraikina

1965-68 : Neue Nationalgalerie (galeria nazional berria), Berlin

Puente, Moisés (2008). Conversations with Mies Van Der Rohe. New York: Princeton Architectural Press. pp. 96. ISBN 978-1-56898-753-8.

Schulze, Franz (1985). Mies Van Der Rohe, a Critical Biography. Chicago: University of Chicago Press. ISBN 0-226-74059-5.

Sharp, Dennis (1991). The Illustrated Encyclopedia of Architects and Architecture. New York: Whitney Library of Design. p. 109. ISBN 0-8230-2539-X.

Spaeth, David (1985). Mies Van Der Rohe. New York: Rizzoli International Publications, Inc.. ISBN 0-8478-0563-8.

(Ingelesez) Mies van der Rohe Elkartearen webgunea.

(Gaztelaniaz) Mies van der Roheren lanen irudiak, YouTube.

Wikimedia Commonsen badira fitxategi gehiago, gai hau dutenak: Ludwig Mies van der Rohe

"https://eu.wikipedia.org/w/index.php?title=Ludwig_Mies_van_der_Rohe&oldid=5361526"(e)tik eskuratuta

Alemaniako arkitektoak

Akisgrandarrak

Orriaren azken aldaketa: 4 martxoa 2016, 11:21.


Shan eta Shen edo bidean ikasia – Airakurri

Tibeteko monastegi budista batean bizi den lama edo maisu espirituala da Shan. Jakintsua esan nahi du bere izenak. Gau ilunean monastegi horretara iritsi den hamabi urteko mutiko umezurtza da Shen. Pentsalari handia esan nahi du bere izenak. Hainbat egunez, zedro tantai baten abaroan elkartuko dira Shan eta Shen, maisua eta dizipulua. Elkarrekin ibiliko dituzten bideak izango dira ikasbide. Eguna joan eta eguna etorri, urte askoan bereganaturiko jakituria mutikoaren alde jarriko du Shanek. Aholku emango dio batzuetan. Alegiak edo ipuinak bitarteko direla bizitzari loturiko irakaspenak jakinaraziko dizkio bestetzuetan. Mutikoak, bestalde, begiak adi-adi, belarriak erne-erne eta bihotza zabal-zabal jasoko ditu maisuaren irakaspen horiek guztiak.

Iruzkinik ez "Shan eta Shen edo bidean ikasia"


‘Zaintza aringarriak pandemia denboran’ hitzaldia antolatu da Kulturaten | Mondraberri Arrasateko Ataria

Hasiera Albisteak ‘Zaintza aringarriak pandemia denboran’ hitzaldia antolatu da Kulturaten

‘Zaintza aringarriak pandemia denboran’ hitzaldia antolatu da Kulturaten

San Felipe Elkarlaguntzak antolatuta, Iñaki Peñak hitzaldia egingo du martxoaren 9an, Kulturateko areto nagusian, 18:00etan. Leku kopurua mugatua izango da.

Izen ematea 943 77 30 22 telefonoaren bitartez egin daiteke (Grupo San Juaneko bulegoan 17:00etatik 19:00etara).

Iñaki Peña zaintza aringarrietan espezializatutako barne medikua da.


otsaila | 2014 | Xabier Munibe Gurasoak

‘Autoritarismoa vs permisibitatea’ hitzaldi-zikloa

Data: 2014-02-09 Egilea: admimistrador

Udaberri-Indarlan Guraso Elkarteak antolatuta, ‘Autoritasimoa VS Permisibitatea.Nola jarri mugak zigorrik eta mehatxurik gabe?’ izenburupean, hitzaldi-zikloa eskainiko du Nerea Mendizabal psikopedagogoak. Haur Hezkuntzako gurasoei zuzendutako saioak izango dira, baina gainerako mailatako gurasoek parte hartu nahi izatera, aukera izango dute hitzaldietara joateko … Jarraitu irakurtzen →

Kategoriak Orokorra, Sailkatugabeak | Etiketak autoritarismoa, hezitzailea, hitzaldiak, nerea mendizabal, permisibitatea, psikopedagogoa | Erantzun


| KORONABIRUSALDIA 28ATAUNIKER kultur elkartea

KORONABIRUSALDIA 28

2020/04/10 egilea: atauniker 0 Comments

28. eguna

Koronabirus dalakok sortu diun etena osau, kezkea arindu ta ataundarron oroimen historikoa zaarberritzearren, gaur apirilak 11 izanik, duela 42 urteko kuntu atzuk dijoazkizue:

1978a

– Ekainaren 26an Fermin Arratibel Bikuña hil zen Beingo zelai aldean arma-istripuz 15 urte zituela.

– Diego Santillán eta Luis Galindoren “¿Por qué perdimos la guerra?” dokumentalean parte hartu zuen Sabiagako Imanol Apalategi “Aita Bonifazio Ataun-ek”, Tarradellasek, Manuel Irujok, Eduardo de Guzmánek, Julián Gorkinek, Aspiazuk, Sánchez Albornoz, Víctor Alba e.a. Bartzelonako Moratín zinean izan zen estreinaldia.

– Migel Anjel Apalategi Aierbe “Apala” Marseillako kartzelan zegoen Espainiak estradizioa eskatuta.

– Oargi-Troskaeta elkartean zuzendaritza berria, izandako gatazkaren ondoren.

– Donosti Aurrezki Kutxak bulegoa ireki zuen Anguloenea etxean; Rojelio Eskisabel izan zen lehendabiziko langilea.

– Joxemiel Barandiaran Eusko Ikaskuntzaren lehendakari eta EHU-ko “doctor honoris causa” izendatu zuten.

– Konstituzio-erreferenduma: BAI (50), EZ (322), ZURI (8) eta BG (5).

– 25 lagun soldaduskako tailaketan.

– Urte honetan jaiotakoak dira Asier Rodriguez alkate-ohia, Dioni Galparsoro txirrindularia, Egoitz Sukia futbolaria, e.a.

KORONABIRUSALDIA 29


kritiken hemeroteka » Ortzadarra sutan

« Paperezko hegazkinak | Europa amets »

Ortzadarra sutan / Fernando Morillo / Elkar, 2002

Ortzadarra sutan Eli Urdangarin / Maxixatzen, 2002-08

Zortzi neska-mutil gazte (Alex, Julen, Alazne, Mirari…); 18 urte; unibertsitatera joateko garaia gehienentzat, batzuk batera, besteak bestera, elkarrengandik bereizteko unea. 1987. urtea. Adinari dagozkion kontuak: bikoteak, maitasuna, drogak, parrandak, sexua, nahi eta ezina… eta bizitzak ohi duen gisan, bakoitzak bere bideari jarraitzea. Horixe, gutxi gorabebera eleberri honen abiapuntua.

Jarraipena zein? Ashaldian elkar ikusi ez duten lagunak elkartzea; hemezortzi urte zituztela etendako lagun-harremana zertan den ikusi nahia, eta hor barna barreiaturik zeuden ortzadarraren kolore guztiak elkartzea. Jadanik 30 urte dituzte; urte bitarte horretan elkarren berri oso gutxi izan dute, batzuek batere ez, baina kideetako batek gainerakoei egindako telefono deiak afari batera deituko ditu guztiak. Ortzadarra berotzen ari da. Orduan lagun ziren batzuk orain bikote dira, eta lehen bikote edo zirenak orain ia ezezagun. Ortzadarra goritzen.

Narrazioa ez da kronologikoa, atzera eta aurrera dabilena baizik, baina irakurleak ez du galdu beldurrik, atal bakoitzaren hasieran jartzen baitu 1987a den, ala 2002ko kontuez ari den. Biko egitura honek batzuetan eten egiten du gertakarien kontaketa, baina jakinmina ere pizten du, eta jarraipena noiz iritsiko irakurtzen da ohartu ere egiteke. Elkarrizketa asko du, eta hika ari dira lagunak euren artean; lagun arteko erregistroan ia beti, egoerak hala eskatzen du eta. Gazte orori gerta dakizkiokeen istorio hauek josten aritu dena Fernando Morillo idazlea da, azpeitiarra. Eleberri hau baino lehenago ere baditu beste batzuk, gazteei zuzenduak, Bila nazatela, Sexu egunsentiak, eta Bihotz nahasiak; baita saikera-liburu bat ere, Erraldoi herrena. Haren laugarren eleberria da, beraz, Ortzadarra sutan.


Berdintasun, Justizia eta Gizarte Politiketako Sailaren lan-arloak - Berdintasuna, Justizia eta Gizarte Politiketako Saila - Eusko Jaurlaritza - Euskadi.eus

Berdintasun, Justizia eta Gizarte Politiketako Sailaren lan-arloak

Gizarte zerbitzuak, mendekotasuna, ekintza boluntarioa, Telelaguntza...

Familia, haurrak eta nerabeak, immigrazioa eta aniztasunaren kudeaketa, familia bitartekaritza, ijito herria...

Migrazioa eta Asiloa

Txostenak, Euskal Foroa, Nazioarteko Babesa, Harrera, Aholku Sarea, Immigrazio Programak

Emakumeen eta gizonen berdintasuna bultzatzeko politikak ezartzea


Izen ematea 2017

2017ko urtarrilak 4

Izen-emate epea ireki da

Izen-emateak web orrialde honetako Izen-ematea atalaren bidez gauzatu ahal izango dira

2017ko urtarrilak 29 igandean gipuzkoar hiriburuko Hipodromoan ospatuko den Donostiako Nazioarteko 62. Krossan parte hartzeko izen-emate epea gaur goizean ireki da. Zubietako barrutiko proba ospetsurako izen-emateak web orrialde honetako Izen-ematea atalaren bidez gauzatu ahal izango dira, Espainiako Federazioaren extranet-arekin bat egiten baitu. Aurreko edizioetan bezala, eta federatuentzako kross eta pista txapelketa guztietan bezala, izen-emateak atletek lasterketa ezberdinetan ordezkatuko dituzten klubek egin beharko dituzte aurten ere. Korrikalari atzerritarrek eta independienteek Gipuzkoako Atletismo Federazioarekin hitz egin beharko dute, honek tramitatuko baitizkie parte hartzeko izen-emateak.

Goizeko 10.05-etatik aurrera, infantilak, kadeteak, jubenilak, juniorrak, alebinak, benjaminak, absolutuak eta beteranoak ordena horretan lehiatuko dira beraien adinerako aproposak diren distantzietan. Gogorarazi behar da diziplina honetako Euskadiko Txapelketa bi urtez jarraian hartu eta gero gipuzkoar hitzorduak Zornotzari lagako diola aurten Bizkaiko Federazioaren urteurrena ospatzen dela eta. Hori bai, ikuskizuna eta emozioa ziurtatuta egongo dira eta, zalantzarik gabe, pena mereziko du Hipodromora hurbiltzea atletismoaren kirol jardunaldi borobil honetaz beste behin gozatzeko. Gainera, ez dira faltako dagoeneko ohizkoak diren salda eta txorizo egosia, zaletuak korrikalarien ahaleginarekin hunkitu baino lehen hotza astindu dezaten.


Stevie Wonder-ek maite zaitudala esateko deitu nuen 2022

Gif maite zaitudala esateko deitu dut

Télécharger Nazioarteko Bidaia Aholkuak - AT & T-k maite zaitut esateko deitu dizut esatea maite zaitut esateko "Hitzak eta musika by Stevie Wonderally ꭰꮟ | BI * FDe ikus Nii 1 Urteberri eguneko euria; 3, 4 Baina deitu nizuna maite zaitut maite zaitut Stevie harritzen, karaokeak maite zaitu, maite zaitudala esan zuen Maite dizut, esan dizut, esan nion esateko

maite zaitut esateko deitu dut

Gif orain 30 urte ditu, baina dagoeneko hilezkorra sentitzen da, baina dagoeneko, jadanik lehendik, internets bilakaeraren aldirik gogorrenak gainditu dituelako. Internets-en ondarea ondarearen file formatuaren ondarea kontuan hartuta, pausatu behar dugu Gifen kategoria berezi bat ezabaezina utzi du sare sozialetan: erreakzio gif.

Internetek askoz ere, askok, askotariko hautagaiak izango lituzkete garai guztietako gifik handienerako, baina ez da ukaezina erreakzio-gifak hain nonahiko diren, Interneteko batez besteko erabiltzaileak deskribapen bat irakurtzea besterik ez duela irudikatzen. Tipo zuria keinuka egin dezakezuenean eta jendeak ulertzen du zertan hitz egiten ari zaren zuri buruz, zure erreakzio GIFak Interneten saturazio gailurra lortu du.

) lol ez da ezer axola

Jatorria: Simpsons ikoniko ikoniko hau bost denboraldian agertzen da, 16. atala, Homer-ek Flandria maite du; Homers-en erreakzioa Flandria familiak bere kabuz denbora ez duen denbora nahi duela jakiteko.

) Leo Dicaprios Gatsby . .

) tipo zuria keinuka

Jatorria: GIF Canon erreakzioaren gehigarri berrienetako bat aurten izan da nonahi. Galdetu duen tipo zuri keinuka Gamer Scanlon marraztu da, eta meme 2013an bere erreakzio preziatu bat da. (Onartu: are gehiago gustatzen zaizu hori badakizu.) :) James van der Beek negarrez ari da . hobe litzateke bere arima-bikote osasuntsuagoarekin. nor ez da hura.

momentu ospetsua ez zen sekretuan gidoirik - Van der Beek-As-Dawson haserretu egin zen. Vox-ek Constance Grady dramaren arabera, Fandomek benetan gorroto zuen Dawson eta hardcore-k Joey / Pacey bidalita, beraz, schadenfreude asko zegoen une horretan, funtsean galdu zuena.

Noiz erabili: ez duzu zure emozioak eduki edo sarkastikoki erreaktibatu nahi duzunean, edo, bereziki esan nahi baduzu, iseka norbaitek ELSES erreaktibatzea Egoera edozein dela ere.

) Kermit flail

Jatorria: Zazpi urtaroak izan ziren Peggy Olson-ek bere penultimate-pasarte ospetsua momentu birikoa izan dadin. .

Noiz erabili: GIF hau normalean mikro jaitsiera une gisa irakurtzen da, nahiz eta Peggy-k lehen aldiz bulego berrian sartzen ari den lehenengo aldiz. Erabili irteera bat egin nahi duzunean eta utzi gehiago nahi baduzu, edo erreakzionatu norbait ere egiten.

) txalupa motela

GIF hau zaila da, izan ere, bere gaia gogor txaloka dagoen bitartean, testuinguruan badakigu bere txaloen helburua objektiboki ez dela handia, Bob. Testuinguru irakurketa batekin konprometituta bazaude, GIF hau gorde beharko zenuke norbaitek bere buruari zentzurik ez egiteko konpromisoan bakarrik zaudenean. Baina norbait linean norbaiti zure laguntza desagerraraztea nahi baduzu, joan etxerako bide guztian.


Deusto Booking | Welcome to Deusto

Home › Lehenengo asteak › Deusto Booking

2015/06/30 — No Comments ↓

Deusto Booking Deustuko Unibertsitateko baliabideak eta espazioak gordetzeko sistema da. Unibertsitateko zenbait baliabide kontsultatu eta eskatzeko modua ematen du. Hona hemen adibide batzuk: ekitaldietarako edo bileretarako espazioak, lanerako gelak, ordenagailu-gelak, kirol guneak, ikus-entzunezko materiala, etab. Orain arte, baliabide bakoitzak erreserbatzeko sistema bat zuen; hortaz, erabiltzaileak aurretiaz jakin behar zuen halako baliabiderik bazen, eta zein prozedura eta sistema zegoen eskaera egiteko. Deusto Bookingek abantaila bat du: toki bakar batean egiten da Bilboko eta Donostiako campusetan eskura dagoen edozein baliabide gordetzeko eskaria.

Deusto Bookingera pertsona hauek sartu daitezke:

Irakasleak, ikertzaileak eta administrazio eta zerbitzuetako langileak, @deusto.es kontuaren bidez.

Ikasleak, ikasle ohiak eta beste erabiltzaile batzuk, @opendeusto.es kontuaren bidez.

Bizitza eta Unibertsitatea – Liburutegiak eta zerbitzu digitalak

‹ Egin bat Deusturekin – gizarte sareak eta blogak


Meditazioa - Yoga.eus

Meditazioa hautemate, kontzentrazio eta abstrakziozko teknika mentalak dira, kontzientzia egoera berezi batera nahiz erlaxaziora heltzeko, baita barneko energia eraikitzeko eta erruki, maitasun, egonarri, eskuzabaltasun eta barkamena garatzeko. Teknika modu ugari daude, eserita eginda edo mugimenduan, otoitz egiten edo mantrak errepikatzen eta abar.

Erlijio handi guztietan erabiltzen eta erabili izan da, errituzko praktika moduan, jainkotasunarekin bat egiteko askotan.

Antsietatea, estresa edo gainkarga psikikoa eta bestelako gaixotasunak arintzeko bide ona izan daiteke gaur egungo gure gizarte honetan.

Idatzitako erreferentzia zaharrenen artean “Vedak” testu hinduetan agertzen dira. Bestela, K. a. VI. eta K. a. V. mendeen inguruan meditazio beste era batzuk garatu zituzten Txina taoistan eta India budistan. Asiako beste lurralde batzuetara hedatu zen budismoa Zetaren Bidearen norabideari jarraituz.

VIII. mendetik-edo Dhikr praktika islamdarrak Jaungoikoaren 99 izenak errepikatzean zetzan, sufiek bere erara aplikatzen zutena, trantzea eta meditazio teknika propioak erabiliz.

XII. mendean kristau monjeek lau urrats definitu zituzten, latinez lectio, meditatio, oratio eta contemplatio (irakurri, hausnartu, otoitz egin eta kontenplatu). 1227an bestela Dōgen-ek jarraibideak idatzi zituen Zazenerako.

XVI. mendean, kristau mistizismoaren eredurik onena bizi izan zen, Santa Teresa Avilakoa alegia.

Yoga eta teknika hinduak AEB eta Europara bereziki 1960ko hamarkadan iritsi ziren nolabait modu zabaldu batean, musika estilo berriekin, psikodelia eta hippymugimenduarekin nahastatuta sarritan. Urteak aurrera, New Agerekin lotuta agertu da Mendebaldean, eta budismoak indar handiagoa hartu du. Mindfulnessen teknikak ere zabaltzen joan dira.

Aurreko sarreraYogaHurrengo sarreraReiki


Harremanetan jartzeko | Bulegoa

bulegoa z/bk antolatutako ekitaldien informazioa jasotzeko gure banaketa-zerrendan harpidetu behar zara helbide honetara idatziz: bulegoa@bulegoa.org


Gaur ere segitzen dugu Abenduaren 3-an ospatuko den Euskararen egunakari, gure hizkuntzaren egoeraz pondua egiten.

Aurten agertu en euskararen 5 garren inkesta sozio linguistikoak erakusterat eman du , euskara mintzo dutenen kopurua beti apalduz doala, bainan ere euskararekiko interesa ttipia dela.

Zer hizkuntza politika ereman behar da egoeraren itzulikatzeko ?

Pantxika Aranbide interesatu da gaiari.


Ametza.eus | Komunikatu bidezko debatea Ultzaman

Hemen duzu AU eta EH Bilduren arteko debatea.

Agrupación ultzamaren aldizkaritxoa deskargatu hemen:

AU (1)

Eta hemen EH Bilduren beste komunikatua :

EHBildu Ultzama urtebete alkatetzan

Partehartzea eta komunikazioa

EHBildu Ultzamak beti defendatu izan du eta hala jasotzen genuen udal programan ere, parte hartzea bultzatuko genuela, baita gardentasuna eta komunikazioa hobetuko genuela ere. Norabide horretan, batzordeetan herritarrek parte hartzeko aukera zabaldu dugu. Orokorrean balorazio positiboa egiten dugu, batzuetan besteetan baino gehiago kostatu da martxa hartzea, baina dagoeneko ekimen eta zeregin ezberdinak finkatu ahal izan dira herritarren ahotsa eta iritzia kontutan hartuz. Garrantzitsua iruditzen zaigu herritarren parte hartzea, hauen iritzia lehen eskutik ezagutzeko, aniztasuna islatzeko, eta udal eta herritarren arteko hurbiltasuna bermatzeko eta gehienon arteko adostasuna ahalbidetzen duelako.Komunikazio mailan ere, webgune berria egin da, informazioa argiago eta errazago bilatzeko, eta bestetik, irisgarritasun irizpideak betetzeko. Gainera gardentasun atala ere jarriko da martxan, bertan kontuak, aurrekontuak, ordenantzak eta bestelako informazio guztia eskuragarri jartzeko. Komunikazio langile bat kontratatu izanak, egunerokoan sare sozialetan eta webgunean informazioa publikatzea ahalbidetu du. Era berean, udal buletina garaiz eta osatuago publikatzea ere lortu da. Gainera batzarrak hilero egiten direnez, informazioa ez da atzeratzen eta tramite asko ere arintzea lortu da,

Aurrez aurreko komunikazioan, 2 batzar ireki ere egin ditu udalak eta EHBilduren asmoa da programan aipatzen zen moduan, urtean 2-3 egitea. Oraingoz, plantaren inguruan eta aurrekontuak aurkezteko egin dira batzarrak. Lehen aldia izan da Ultzaman Udalaren partetik gisa horretako batzar bat egiten zena. Bietan harrera ona izan du herritarren partetik, eta kualitatiboki hobetu behar bada ere, uste dugu 2017rako aurrekontuak aurkezteaz gain, prozesu parte hartzaile bat jarri behar dela martxan aurrekontuak lantzeko.

Funtzionamendua, talde lana eta soldata

Udalean EHBilduko zinegotziek ardura banaketa egin dute eta ez dugu talde presidentzialistetan sinisten, talde lanean sinisten dugu eta uste dugu modu eraginkorrena dela funtzionatzeko. Udaletxean ia goizero dago zinegotziren bat, eta goiz zein arratsaldez zinegotzi edota alkatearekin elkartzeko datak ados daitezke. EHBilduko zinegotziek eskatu bezain laster erantzun diete orain arte bilera eskaerei eta alde horretatik uste dugu lan positiboa egin dela.Alkate soldata jaitsi 50% jaitsi da AU-ren garaiarekiko, batzar bakoitzeko zinegotziek jasotzen duten diru kopurua ere jaitsi da (zinegotzi guztiek jasotzen dute diru kopuru bera, EHBildu zein AUkoek, 60€ batzar bakoitzeko). Batzar gehiago egiten dira informazioa pilatu ez dadin, batzar eraginkorragoak egin eta udal buletina ere herritarren hilero eta garaiz iristea bermatzeko. Aurrerantzean, uste dugu taldean lan eginez nahikoa dela Udala kudeatzeko, eta zinegotziek duten aukerengatik, goizero egoten da bat edo beste. Beraz, erabaki da, aurreratzean soldatapeko zinegotzirik ez dela beharko eta hortaz, inork ez du soldatarik edukiko.

Bestetik, esan bezala, zinegotzi guztiek parte hartu dute beraiek hobekien daramatzaten gaietan, eta hauek dira batzordeak dinamizatzen eta aurrera eramaten ari direnak. Tamalez, ezin da berdina esan AU-ko zinegotzietaz, izena emana duten batzordeetan parte hartzea eskasa izan da, batzorde batzuetan ez dira sekula ere agertu: mendi landa garapen eta ingurumen batzordea, euskara mankomunitatea eta batzordea, zentro zibikoa, etxebizitza batzordera ez dira sekula agertu. Orain dela gutxi arte ere, gizarte zerbitzuetan ez dute parte hartu. Turismo batzordera noizean behin agertu dira. Ez dakigu ez ote zaizkien gai horiek interesatzen ala soilik oztopoak jartzeko lekuetan aritu nahi duten. Ez zaigu oso zentzukoa iruditzen Ultzamaren alde lan egin nahi dutela esan eta batzordeetan parte ez hartzea, eta gaitzesten dugu batzordeetan lan egin eta jarrera eraikitzailea eduki beharrean, mezu okerrak eta oinarri gabeak zabaltzen aritzea oso modu partidistan.

Jarrera oztopatzaile horren adibide dira ere, NAAn (Nafarroako Administrazio Auzitegia) sartutako bi helegiteak. Baina bi helegiteak “desestimatu” dizkiete, NAAnek argi adierazi du EHBilduk lege betez jokatu duela abokatuen kontratazioan baita plantilla organikoan euskaldunon eskubideak bermatuko dituen euskara maila ezartzean ere.

EHBilduk euskarari bere lekua eman dio, batetik, legea betez eta ez hori soilik, bertako hizkuntza den euskararen erabilpena sustatuz eta bermatuz, postu bakoitzean dagozkion funtzioak bi hizkuntzatan bete daitezen bermatuz. Legez, eskubide urraketa litzateke hori horrela ez egitea, eta legeaz harago, bertako euskaldunok bigarren maila batean jartzea litzateke, errespetu eza litzateke, geure hizkuntzan zerbitzua izateko aukera ukatuko bailitzaiguke. Gai honekin lotuta, plantilla organikoaren harira AU-k jarritako helegitea “desestimatu” du NAA-ak eta EHBilduk udalean hartutako eta ezarritako irizpide guztiek legea betetzen dutela adierazi du.Beraz, beharrezkotzat eta oso positibotzat jotzen dugu Ultzamako euskaldunon eskubideak errespetatu izana, eta bertako lanpostu eta konkurtso publiko gehienetara Ultzamako jende euskalduna aurkeztu izana, haur eskola, igerilekuko taberna, igerilekuko sorosle eta langile batzuk…

Bestetik, euskara batzordean euskararen ordenantza osatzen hasi dira ere eta euskararen erabilpena bultzatzeko bestelako dinamikak prestatzen ari da.

Beti esan izan dugu, justizia denei berdina ematea baino, gehien behar duten horiei ematea dela, horren bidez denon aukerak berdinduz. Horretan ari gara ere gizarte zerbitzuen mankomunitatean. Oraindik lan handia dago egiteke, baina lehentasunezko gauzak izan dira elikagaien bankua eta larrialdiko laguntzak bermatzea. Nafarroatik, Aldaketaren Gobernuak martxan jarritako laguntzei esker, Ultzamaldean ere larrialdi egoeran dauden pertsonei laguntza eman ahal izan zaie.

Bestetik, mankomunitateari garrantzia eman zaio, berdintasuna, laguntza sozialak, kultura, kirola eta bestelako gaien inguruan teknikoekin batera eguneroko lana eta jarraipena eginez.

Eskolako behar eta arazoei aurre egitea lehentasunezkotzat jotzen dugu. Horregatik,eskola berritzeko bileretan, hezkuntza plana, ebakuazio plana eta bestelako gaien inguruko lanketa, eztabaida eta bozketetan ardura eta prestutasun osoz hartu dugu parte. Eskolako egituren egoerari aurre egitea ere ezinbestekotzat jo dugu, horren erakusle dira hasiera hasieratik lan horietara Udaletik egindako inbertsioa esanguratsua eta horretarako lortu diren diru laguntzak. Ateak konpontzeko, berogailuen hodien egokitzapena, instalazio elektrikoaren konponketa… Bestetik diruz eta komunikazio langilearen laguntza eman da 50. urteurreneko ekimenak aurrera ateratzen laguntzeko besteak beste. Eskola kontseilutik proposatutako eta bertan onartutako eskolaren izen aldaketari bide eman diogu.

Ehiztariekin bilera ireki bat egin zuen Udalak, eta hortik ehiztarien parte hartzea bermatuko zuen batzordean prest agertu ziren zenbait ehiztari. Dagoeneko datorren denboraldirako arau eta irizpide batzuk adostu dira. EHBilduk uste du, etorkizun hurbilean ehiztariek beraiek kudeatu beharko lituzketela ehiza eremua eta ehiza kontuak, haiek baitira horretarako aproposenak. EHBilduren asmoa gai hori batzordean, ehiztariekin batera lantzea da.

Biogas planta

Denok ezagutzen dugu proiektu hori diseinatu eta funtzionatu duen moduak porrot egin duela, eta zituen gabeziak txosten ezberdinetan argi geratu dira. EHBilduk udalean gai honen inguruan egindako lanketak hasieratik argi utzi genuenari erantzuten dio. Egoera aztertuko genuela, herritarrekin gardenak izan eta informazioa konpartituko genuela eta erabaki bat hartuko genuela. Horren harira, gehiegi luzatu gabe eta orain arte emandako informazioen eta gertakarien laburpen bat eginen dugu.

2010ko abenduan jarri zen planta martxan. 2014 arte purinaren kudeaketa eskasa edo nahiko txarra izan zen, praktika txarrak, isurketak…

2014ean Bioenergia Ultzama enpresa “concurso de acreedores” prozesuan sartzen da. Udala acreedoreen arteean egonik, 40.000€ jasotzeke. Administrazaile konkurtsalak, bere txostenean plantaren bideragarritasuna ezbaian jartzen du, plantari buruz beste hainbat balorazio negatibo egiteaz gain, azpiegituren egoera txarra, teknologia eskasa… Energia berriztagarrien primak kendu zituen Espainiako Gobernuak, eta bestetik, Bioenergia Ultzama enpresak bankuekin zituen kredituak itzultzeari ekin behar zion. Elementu horiek guztiek erakusten dute plantak ez zuela behar bezala funtzionatu eta aurreikuspen eta diseinu aldetik ere ez zela asmatu. Beste txosten batzuk ere, Paymacotas, Albatros enpresarenak, plantaren egoeraren inguruan irakurketa negatiboa egiten zuten, eta lehenak inbertsio eta eraldaketa handiak (1.000.000€ ingurukoak) planteatzen zituzten planta bideragarria izan zedin, hasieran proiektatutako helburu, garraio kostu eta produktu motetatik urrunduz. Hala ere, AU-k, “bahiketa” gauzatu zuen (purinaren kudeaketa eta praktika txarrek jarraitzen zuten), plantaren kudeaketa ondorio guztiekin Udalaren gain utziz. Udalean informazio eza da nagusi uneoro eta ez du herritarrekin ezta EHBildurekin inongo informaziorik konpartitzeko borondatea. Hainbestekoak dira trabak, EHBilduk TAN-era jo behar izaten duela eta sartutako alegazioari arrazoia ematen dio.

Jarrera itxi eta ilun horrekin amaitzeko asmoz eta informazioa behar bezala ezagutzeko asmoz, EHBilduk bi aldiz, Comptoseko Ganbarak egoera argi dezan eta txosten bat egin dezan eskaera bat sartu du Udalean, AU-k bere abstentzioarekin gehiengo kualifikatua saihesten du eta eskaera ez da aurrera ateratzen. Nafarroako Parlamentuaren eskaerak ordea aurrera egiten du eta Comptoseko Ganbarak proiektuaren inguruko prozesu osoa aztertuko eta auditoretza bat eginen du.

2015teko maiatzetik, EHBildu alkatetzan dagoenetik, oraingoz 2 bilera ireki egin ditu herritarrei egoeraren berri emateko.

Abeltzainekin ere harreman iraunkorra mantendu du eta plantaren inguruan interesa zeukaten enpresekin harremanetan jarri ditu.

Udala Nafarroako Gobernuarekin eta interesa daukaten enpresa batzuekin ere bildu da. Iruñeako Mankomunitateak Ultzamako plantan ez duela ezer egiteko asmorik adierazi du.

Interesatutako enpresa horietako inork ez du bermerik eskaintzen ingurumen ikuspegitik, ezta alor ekonomikoan edota purinaren kantitate osoa kudeatzearekiko.

2015ean Udalak ezin du gehiago kudeatu planta, AAI(ingurumen baimen bat) tramitatzera behartuta dago eta horretarako 930.000 € inbertsioa egin behar zen, 250.000€ inguru epe laburrean, urtea amaitzerako. Gainera hilero 5000€ inguruko galera eragiten dio Udalari.

Udalak bertan behera uzten du bahiketa, aktiboak ere konkurtsalaren eskutan uzteko erabakia hartzen du.

Nafarroako Kontseiluak dio, aktiboak Udalaren eskutan geratu behar direla eta legez, administratzaile konkurtsalak baldintzen pliegoan dauden klausula kontrajarrien ondorioz, arrazoia duela konkurtsalak eta Bioenergia Ultzama enpresari egindako inbertsioengatik diru kopuru bat dagokiola.

Orain, Udalak aktiboen balorazio bat egin behar du eta konkurtsalarekin adostasun batera iristeko prozesua abiatu beharko da. Ikusi beharko da nolakoa den balorazioa, konkurtsalarekin adostasunik ba ote den, eta aktibo eta plantaren inguruan zer egin.

Esan bezala, EHBilduren asmoa informazioa zabaltzen segitzea da eta Udaletik norabide horretan segituko du lanean batzar ireki gehiago eginez besteak beste.

Turismo eta garapen batzordea

EHBildutik bertako eta kanpokoentzako balioko duten gauzak bultzatzea da helburua. Norabide horretan, batzordean egin den irakurketa izan zen, bertan ditugun gauzen informazio bildu eta zabaltzen hastea. Informazio horrekin, bertako turismo elkarte eta aktibitateekin batera, informazio panelak jarri nahi dira, eta bestetik, baliabideen gida ere jarri nahi da eskuragarri. Gure ustez, pozgarria da udala eta herritarren lankidetzari esker, proiektuak aurrera ateratzea. Hori da bidea eta hori sustatzen jarraituko dugu.Bestetik, parke mikologikoa kudeatzen duen elkarteak antolatzen duen onddoaren eguna antolatzen lagundu zuten Udalak eta turismo batzordeko kideek. Zer esanik ez, mamiaren egunean, batzordekideen lana, udaletik behar zen laguntza eta baliabide guztiak eskainiz, eta Larraintzarko herritarrek edukitako jarrera aktibo eta positiboari esker ezin hobeto atera zen eguna. Zoriontzekoa da antolaketan eta egunean bertan herritarrek, artisauek eta enpresek izandako jarrera eta oso positibotzat jotzen dugu jarrera kolektibo hori.

Akatsak, kritikak eta ekarpenak

Hasieratik esan genuen aldaketa ezin duela EHBilduk soilik gauzatu, eta hasieratik esan izan dugu aldaketak parte hartzailea, zabala eta anitza izan behar duela. Bide horretan ari gara eta horren erakusle dira aipatutako gauza guztiak. Badago hala ere non hobetu, non lan egin eta ezbairik gabe instituzioetako lanak bere mugak ere baditu. Baina gure udal programa aurrera ateratzen saiatzen ari gara eta neurri batean gauza asko bete ditugu. Hala ere, Udaleko batzordeetan parte hartzera edo eta EHBilduko taldean eta EHBilduko kideekin hitz egin eta elkartzera gonbidatzen zaituztegu. Herritarron kezkak eta iritziak lehen eskutik ezagutzea beharrezkotzat jotzen dugu, gure akatsak saihesteko eta erabakiak ere orduan eta kontrastatuagoak izan daitezen. Ez gara oinarririk gabeko eta iritzi partidista, interesatuei erantzutera sartuko. Guk herriari zor diogu gure ordezkaritza eta gure lana, eta herritarron iritzi eta kritika zintzoei beti arretaz eta arduraz erantzungo diegu. Are gehiago, herritarren kritika, iritzi eta parte hartzerik gabe aldaketa ez da behar bezain sakona izanen eta behar bezain herritarra izanen, beraz beharrezkotzat jotzen ditugu horiek guztiak.

EHBildu Ultzama


Bideoa: Lana eta gizarte politikak, Alfonso Garciaren programan

Lana eta gizarte politikak, Alfonso Garciaren programaren oinarriak

Azken eguneratzea: 2015/04/29 14:54 (UTC+2)

Alfonso Garciak esan du hauteskunde kanpainan etxez etxe ibiliko dela, herritarren eskari nagusiak entzun eta bide emateko.


Piraten Aste Nagusia (egitaraua) • ZUZEU

2018-08-10 22:29

Piraten Aste Nagusia (egitaraua) –

Gaur hasiko da Donostiako Aste Nagusia, egitarau ofizialean ehunka ekitaldi eta Piraten gunean txupina botatzen Altsasuko Gurasoak dituela:

«Donostiako Piratak, jai herrikoi partehartzaile, askatzaile eta euskaldunen aldeko mugimendua gara -diote atarikoan-. Herritarrek herritarrontzat eratutako jaia aldarrikatzen dugu, gizarte eredu berri baten itsasoetan murgilduz. 2003an egin genuen jauzi lehen aldiz itsasora. Orduz geroztik, Pirata ugari batu zaizkigu itsasontzira eta auzoz auzo, saretze-lanean, Donostia abordatzeko bide berriak irekitzen jarraitzen dugu. Oraindik idatzi gabeko mapen peskizan, inoiz nabigatu gabeko itsasoak dauzkagu deskubritzeko. Iparrorratza gure ametsetako Donostian jarrita daukagu. Eta noski, XXI. mendeko jai herrikoiek nolakoak behar duten asmatzea dagokigu. Erronka zoragarria dudarik gabe».

Abordatzea abuztuaren 13an, astelehenez izango da, eta dagoeneko itxita dago izen ematea. Musika zalea bazara, La Flamenka guneko hitzordu nagusiak eskumako afixan dituzu (klikatu handitzeko).

Gogoratu, bestalde, eraso sexistak zirgari@donostiakopiratak.eus helbidean edo 664 164 408 telefonoan sala ditzakezula.

Egitaraua egunez-egun


Eguzkia eta Itzala » Eguzki Irratia

Eguzkia eta Itzala 2010-10-11

Eguzkia eta Itzala, Eguzkia eta Itzala podcast, Podcast

oct 112010

Gaurkoan Nobel sariei buruz mintzatu gara eta Saturrarango emakumeen gartzelari buruz ere bai. Eguzkitan Askapenaren aldeko manifa eta Banka Etikoaz mintzatu gara. Ohizko moduan aste honetan euskarazko ekimenen berri eman dugu. On egin!

itzala@eguzki.net

UDALBILTZA AUZIA ELKARRIZKETA

oct 102010

Astelehenan urriaren 11n, Udalbiltzako auzipetuekin elkarrizketa izanen dugu Eguzkia eta Itzala saioan. Jasone Astibia, Zubietako zinegotzi izana izanen dugu gurekin solasean eta epaiketaren nondik norakoak ezagutuko ditugu zuzenean. Itzal handi honetan eguzki handi bat egiten saiatuko gara berriz ere.

Eguzkia eta Itzala 10-06-21

Eguzkia eta Itzala, Saioak-Audioak

jun 212010

Apa. Gaurkoa izan da denboraldiko azken saioa. Behatokiko lagunak izan ditugu hemen eta Eguzki asko eta itzalen bat hurbildu zaigu. Amaitu da urteak emandakoa eta hurrengoan hemen izatea espero dugu. Ongi pasa udan eta egin zaitez Eguzkide!

Eguzki eta itzala 10/06/14

jun 142010

Saio honetan kurtsoa bukatu berri duten Irrintzi euskaltegiko ikasleek egin digute bisita. Mila esker, mundial aritu zarete. Pello Goikoetxea artzaina bere lanbideaz mintzatu zaigu. Itzalak mordoxka bat izan dira eta eguzkiren bat ere hurbildu zaigu. On egin

Eguzkia eta Itzala 10-06-07

jun 072010

Saio honetan AEKko barnetegien eskaintza ezagutu dugu eta bestetik Behatokiarekin urteko txostenaren berri ere jaso dugu. Itzalak baino ez ditugu aipatu, ondotik, eguzkia ateratzeko denborarik ez baitigu eman

EGUZKIA ETA ITZALA 10/05/31

may 312010

Gaurkoan, Literaturia plazako antolatzaileekin mintzatu gara. Eguzkietan ETAz Argiaz, eta Gartxoti buruz mintzatu gara. Jotatxok musika ederra jarri digu eta asteko gomendioak ere entzun ahalko dituzu. On egin!

“LITERATURIA euskal literaturaren plaza” Eguzkia eta Itzala saioan

may 282010

Datorren astelehenean Eguzkia eta Itzala saioan “LITERATURIA euskal literaturaren plaza”ri buruz mintzatuko gara antolatzaileekin. Literaturia Larrabetzun egingo da ekainaren 4, 5 eta 6ean. Bertan euskaraz argitaratzen

duten argitaletxeak elkartuko dituen azoka gunea egongo da; nobedadeen berri emango da

idazleen presentziarekin; poesia eta musika errezitaldiak, kontzertuak, haur eta

gazteentzako antzezlanak eta oro har letrei loturiko ekitaldiak eskainiko dira.

Hau guztia maiatzaren 31n Eguzkia eta Itzala saioan

Eguzkia eta Itzala 2010-05-24

may 242010

Gaurkoan, Askapenako kide Julen Zulaikarenkin solastu gara jardunaldi tzuei buruz, Eguzki eta Itzaletan Euskal Herria, Cuban eta Grezian izan gara. Ondotik gonbitea luzatu dizuegu trivial feminista ezagutu dezazuen. Asteko Kultur gomendioak ere bertan topatzen ahalko dituzu. On egin!

EGUZKIA ETA ITZALA 2010-05-17

may 172010

Saio honetan UEUko ikastaroen berri izanen dugu. Ohiko Eguzki eta Itzaletan Argentinako biloba desagertuen adierazpenak entzun ditugu. Ondotik Turkiako estatuan Kurduen kontrako epaiketa bati buruz mintzatu gara. Eguzkiak ere topatuko dituzue, larunbatean izandako manifestazioa kasu. On egin!

EGUZKIA ETA ITZALA 2010-05-10

may 102010

Gaurko saioa entzungai duzue sarean. Gaurkoan Hizkuntz Eskubideen Behatokikoekin artu gara Euskarari Buruzko Legeari buruz solasean. Ondotik Eguzkietan Cubako baratze organoponikoei buruz mintzatu gara eta Itzaletan Iñaki Gerenabarrena ekarri dugu geure uhinetara, beste gauza askoren artean. Asteko Kultur gomendioak ere bertan topatzen ahalko dituzu.

EGUZKIA ETA ITZALA vs SOTO

may 032010

Eguzki Irratian entzuten ahal gaituzu. Eguzkia eta Itzala, mundukoak, hemengoak eta hangoak izanen dituzu asteroko entzungaiak, bai irratian eta baita sarean ere. Maiatzaren ko Eguzkia eta Itzala saioan Julio Sotori elkarrizketa egin diogu eta hangoez eta hemengoez mintzatu gara. Eguzki eta itzal diren berriak azaldu ditugu eta amaitzeko, Iruñerrian aste honetan euskaraz izanen diren ekitaldien berri entzun ahal izanen duzu. On egin!

Entzuteko behean sakatu.

Astelehena 3an Julio Soto Eguzki eta Itzala saioan

abr 302010

Eguzkia eta Itzala saioan Julio Soto Nafarroako Bertsolari Txapelketako irabazlea arituko da gurekin solasean. Astelehenean arratsaldeko 18:00etatik 19:00etara eta asteartean 9:00etatik 10:00etara.

Zain izanen gaituzu.

Eguzkia eta Itzala eta CE

abr 272010

Entzungai dituzue Ce eta Carla laguntzaileak irratian egin genuen elkarrizketa, beno… irratian egindako elkarrizketa xelebre batean. Ea zer iruditzen zaizuen. Gurekin harremanetan jartzeko kontuan izan itzala@eguzki.net helbidean izan daitekeela.

Eguzkia eta Itzala sarean

Eguzki Irratian entzuten ahal gaituzu. Eguzkia eta Itzala, mundukoak, hemengoak eta hangoak izanen dituzu asteroko entzungaiak, bai irratian eta baita sarean ere. Apirilaren 26ko Eguzkia eta Itzala saioan Euskal Herrian Euskarazeko kideak entzun ahal izanen dituzu Euskaraz Bizi egunari buruz hizketan. Euskararen Hizkuntz Eskubideen Behatokiko lagunak Iparraldeko euskararen egoerari buruz aritu zaizkigu. Eguzki eta itzal diren berriak azaldu ditugu eta amaitzeko, Iruñerrian aste honetan euskaraz izanen diren ekitaldien berri entzun ahal izanen duzu. On egin!


Cidacos ibaiaren azpiarroa 3Dn ikusteko tresna digitala eskuragarri dago - Ayuntamiento de Tafalla/Tafallako Udala

2015eko urtarrilak 8

Cidacos ibaiaren azpiarroa 3Dn ikusteko tresna digitala eskuragarri dago

2015/1/8

Sud´eau2 proiektu europarraren barruan tresna berria abian jarri da: “Cidacos ibaiaren azpiarroa 3Dn ikusteko sistema integrala”.

Komunikazio interaktiboa, informazio dinamikoa eta ingurugiroaz sentikortzea helburu duen tresna da, izan ere lurraldea (hau da ibai-eremua) hobeki ezagutzeko aukera ematen baitu.

Egitasmo honen helburua tresna informatiko, multimedia elkarreragile bat diseinatzea eta inplementatzea zen, Cidacos azpiarroa hartzen duen lurraldea 3Dn ikusi ahal izateko, ura eta ibaiari buruzko datu geoerreferentzialekin eta Sud´eau eta Sud´eau 2 proiektuetan abian jarritako ekintza eta ekimenekin.

Hiru dimentsiotako hegaldiak informazioa errazten du, erabiltzaile mota guztiei hainbat kontsulta egiteko aukera ematen die eta identifikazio azkarra eta espazioa berregitea lortzen da. Web lotura erreferentzi puntu bihurtzen da, bertan hainbat geruzatan eskuragarri dagoen informazioa pilatzen da, halaber hainbat euskarritan dagoen edo sor daitezkeen informazio anitzak integratzen ditu. Informazio hori guztia unitate geografiko bati buruzkoa, Cidacos ibaia eta Sud´eau eta Sud´eau2 proeiktuetan abian jarritako ekimenen ingurukoa.

Tresna eskuragarri dago honako lotura honetan: http://cranacidacos3d.teindata.com/


Lurzoruaren osasunaren ebaluazioa Eisenia fetida lur zizarearen zelomozitoekin burututako in vitro entseguen bidez — Unibertsitatea.Net

Hemen zaude: Hasiera › Txiotesia › #txiotesia 2013 (1. edizioa): ikertzaileen txioak › Lurzoruaren osasunaren ebaluazioa Eisenia fetida lur zizarearen zelomozitoekin burututako in vitro entseguen bidez

Lurzoruaren osasunaren ebaluazioa Eisenia fetida lur zizarearen zelomozitoekin burututako in vitro entseguen bidez

Egilea: Amaia Irizar Loibide @airizarloibide

Etiketak: txiotesia1 zoologia biologia_zelularra biologia zizareak


Marmar: Argazkiak eta Bideoak 2015-16

Gosari osasuntsua Aratusteetan

Gabonetan egoitzetan abesten eta antzerkia egiten.

Bizkaiko monumentu megalitikoetaz, katilotxutaz hain zuzen, hitz egitera Juan Carlos Quintana, arkeologo ospetsua, gelara etorri zitzaigun.


Jarduerak - Instituto Chino de Gipuzkoa

Gipuzkoako Txinatar Institutuan Txinaren eta gure lurraldearen arteko zubi-lanak egiten ditugu. Horregatik, kultur trukea sustatzen dugu eta Txinan gehien zabalduta dauden diziplina artistiko batzuk ezagutzeko eta praktikatzeko aukera eskaintzen dugu. Antolatzen ditugun ekitaldien helburu da kultura txinatarra zabaltzea, eta Euskadiko eta Txinako kultura- eta enpresa-munduen topaleku gisa balio izatea.

MINTZAPRAKTIKA TALDEA

ALBISTEAK ETA PRENTSA OHARRAK

INSTITUTUA HEDABIDEETAN


Goalvolution, zientzia lehiaketako munduko finalean – BEGOÑAZPI TELEBISTA

Anterior Bilboko alkateak B24 jardunaldi teknologikoan irabazi daben Begoñazpi Ikastolako ikasleak hartu dauz

82 visitas

Josu, Xabier, Igor, Nerea, Ane, Martín, Maddi, Inés eta David.

Goalvolution da First Lego League Nazioarteko Zientzia, Teknologia eta Robotika lehiaketan, Begoñazpi Ikastola ordezkatu dauan DBH 4. mailako taldea. Aurkeztutako proiektua, zientifikoa eta barritzailea izanik, munduko 20 taldeen artean, onenetarikoa izan da. Taldea, FLL lehiaketan sartuta dagoan Global Innovation Award munduko finalera heldu da. Izan be, Norvegiako beste talde bategaz batera, Estatu Batuetan izango dan lehiaketaren finalean, Europako talde bakarra izango da.

Oraingoan, benetako arazo bati konponbide barritzailea bilatu behar izan deutsie. Aurten, gaia, kirola eta ohitura osasungarriak izanik eta First Lego Leagueko gidalerroei ekinez, Goalvolution taldeak bere ezagutza zientifik oak erabili dauz. Hau da, teknologia erabiliz, itsuentzat sortutako paralinpiar kirol bakarra dan Goalballera jokatzean eta ikusmen urritasuna daben jokalariei, orientatzen lagunduko deutsen besokoa diseinatu dau

Gainera, Goalvolution Begoñazpi Ikastolak garatzen dauan zientzia eta teknologiako hezkuntza proiektuaren eredu bikaina da. “Bost Eetan” oinarritutako Science ereduak (Erakarri, Esploratu, Azaldu, Landu eta Ebaluatu) edo (Engage, Explore, Explain, Elaborate eta Evaluate), ikasleei bai Lehen Hezkuntzan, bai Bigarren Hezkuntzan, esperimentatu, gozatu, ikasi eta ulertzeko modua emongo deutse.

Lehen Hezkuntza 3. mailan dagozan ikasleek hasten daben ibilbide zientifiko hau, ikasgelatik haratago joango da. Izan be, First Lego League lehiaketan, Zientzia Azokan edota EHUko Kristalografia bezalako lehiaketetan parte hartzeak, prestakuntza zientifikoa praktikara eta ulermenera eroango dau, horixe izanik Ikastolak dauan programa zientifikoaren helburu nagusia.

Holan, ikasitakoa praktikan jarri, arrazoitu eta proiektuari erabilera praktikoa bilatuko deutsie. Zientzia ulertzeko beste modu bat.

Hau ez da Begoñazpi Ikastolako talde bat eskolarteko lehiaketa honetako final handira heldu dan lehen aldia izan. 2016an be, Washingtonen izandako finalean, Ikastolako neska-mutil talde batek paper-zapi bustiak birziklatzeko proiektua garatu eta azaldu eban eta.


Solasaldia | Txertoen kudeaketa – Hala Bedi

Hala Bedi > Berriak

> Solasaldia | Txertoen kudeaketa

Solasaldia | Txertoen kudeaketa

29 urtarrila, 2021 Hizpidea KategoriaBerriak 0

Txertoen kudekatean egon diren irregulartasunez aritu gara Jone Arruabarrena eta Iñigo Cabiecesekin.

Hizpidea: Solasaldia | Txertoen kudeaketa

basurto

kudekatea

santamarina

← La Excavadora punk-rock konboa sortu da Arabako Lautadan

Bea Sever (Naizen Elkartea): “Hau ez da gogo kontu bat, bakoitza hala da eta ezin da beste gauza bat izan” →


irazi — cookie politika

webgune honek cookieak erabiltzen ditu bisitarien nabigazioa erraztu eta hauen jokaerari buruzko datuak biltzeko.

zer dira cookieak?

webgune batera sartzean nabigatzaileak gordetzen dituen fitxategi txikiak dira cookieak eta bisitariei buruzko informazioa biltzeko balio dute. informazio honi esker, webgunearen funtzionamendua erabiltzailearen beharretara egokitu daiteke. cookieek ez dute datu pertsonal zehatzik biltzen eta fitxategi oso arinak izanik, ez dute sortzen ordenagailua edo telefono mugikorra kaltetzeko arriskurik.

zeintzuk dira webgune honek erabiltzen dituen cookieak?

· teknikoak: webgunean nabigatzea ahalbidetzen dute.

· pertsonalizazio cookieak: webgunea bisitariaren beharrei egokitzeko cookieak dira. hauei esker, webgunea egokitu egingo da erabiltzailearen gailu, nabigatzaile, eta beste hainbat ezaugarritara.

· analisi cookieak: bisitarien ohiturak, webgune barruko mugimenduak, sesio denborak eta antzekoak biltzen dituzte, gerora datu horiek aztertu eta webgunea hobetu ahal izateko.

· hirugarrenen cookieak: webgunean erabiltzen diren aplikazio eta sare sozialen kudeatzaileek bidali eta aztertzen dituzten cookieak dira. esaterako, youtube edo bandcamp-ren cookieak.

nola ezabatu daitezke nabigatzailetik?

· internet explorer.

· chrome.

· firefox.

· safari.

cookieen onarpena

cookieei buruzko oharra azaldu eta gero webgune honetan nabigatzen jarraitzen duen bisitariak cookie politika onartzen duela ulertzen dugu.

politika eguneratzea

webgune honetako cookie politika aldatu egin daiteke behar edo araudi berriei erantzuteko. horrelako aldaketak testu honetan jakinaraziko dira, edo erabiltzaileei aditzera emango zaizkie webgunearen bidez.


ISABEL ITURBEREN BIZITZA ETA HERIOTZA – Lekore literatur aldizkaria

2015eko maiatzean aurkeztu genuen Isabel Iturberen bizitza eta heriotza ikuskizuna. Literaturia jaialdirako propio sortutako emanaldia izan zen, beste norbaiten larruan jartzeko ariketa gisa jaio zena. Ezagutu ez dugun garai batean kokatu ginen, imajinatu baino ezin ditugun esperientziak bizitako norbaiten larruan.

Ez ginen Isabel Iturberen larruan sartu, kanpotik imajinatu genuen, jendeak kaletik ikusten gaituen bezala. Hala, Isabel Iturberen bizitza bere ingurukoen ahotik kontatuta eman dugu taulara. Melek darama narrazioa, bere lagun minak, azken honen hiletako elegia gisakoan, haur denboratik bere heriotza artekoak gogoratuz. Denboran atzera eginez eta Meleren jardunaren osagarri Iturberen bizitzako gertuko eta ez hain gertuko lagunek ere hartuko dute hitza.

Guk egindako eraikitze lan bera egin behar du publikoak, Isabel Iturberen irudi propioa osatzeraino. Poesia, bideo sorkuntza eta musika ere emanaldiaren zati garrantzitsuak dira. Izan ere, Iturbek bere bizitzaren parte garrantzitsuei erreferentzia eginez idatzitako poemak irakurriko ditugu. Gainera, emanaldiaren ekitaldi bakoitza laguntzeko bideo bana egin du Mikele Landak, garaiko irudiak erabiliz, eta Kaluse taldearen zuzeneko musikak arinduko du testu zaparrada.

Irakurketa dramatizatu hau berriz ikusteko aukera izango da gaur, martxoak 31, iluntzeko 19:30etan, LORALDIA festibalaren baitan, Bilboko Itsasadarra Itsas Museoan. Sarrera doakoa izango da. Emanaldiaren inguruko informazio gehiago LORALDIAren webgunean eta BERRIA egunkariko erreportajean.


Euskalmusik: January 2012

2012(e)ko urtarrila 29

Heriotza da bakea dakarren bakarra - Damudot

Damudot metal taldearen "Heriotza da bakea dakarren bakarra" diskorako izen berdina daraman abestirako egindako bideoklipa.

Etiketak: Damudot

2012(e)ko urtarrila 25

Ibaialde ikastolaren 25 urteurrena - Kontzertuak

Nafarroa hegoaldeko ikastolak egoera larrian daudela iragarri zuen atzo Ikastolen Elkarteak, Lodosa-Sartagudako Ibaialderen egoera azpimarratuz. Hori dela-eta, datorren otsailaren 5ean, igandea, Elkartasun Festa deitu du ikastolak berak Sartagudan, zentroak dituen behar ekonomikoei aurre egiteko.

12.00etatik aurrera kontzertuak izango dira frontoian, Laket, Neu'e Buruben, Norte Apache, Ze Esatek!, Bizardunak eta Los Zopilotes Txirriaos taldeekin. Ordu berean, baina eskola gunean, Sakanako herri kirolak eta Lezaungo trontzalariak ikusteko aukera izango da, besteak beste.

Bazkalostean, berriz, Aitzol Barandiaran, Aitor Sarriegi, Andoni Egaña eta Maialen Lujanbio bertsolariak arituko dira.

Euskal gizarteak euskararen aldeko ekimenei erakutsi izan dien elkartasuna goraipatuz, Koldo Tellitu Ikastolen Elkarteko presidenteak oraingoan ere bultzada ematera dei egin zuen. Horren harira, 2003an, euritea izan zela-eta, Irunberriko Nafarroa Oinez bertan behera gelditu zenean jasotako elkartasuna ekarri zuen gogora. Halaber, bere ekarpena egin nahi duen orok, Euskadiko Kutxako kontu korrontean (3035 0153 46 1531026051) egin ahal izango duela adierazi zuen.

Beraz, badakizue Laket, Neu'e Buruben, Norte Apache, Ze Esatek!, Bizardunak eta Los Zopilotes Txirriaos ikusteko eta Ibaialde ikastola laguntzeko Otsailaren 5ean denok Sartagudara!

Nork idatzia: Pinoxmb ordua: 15:36 0 iruzkin

Etiketak: Bizardunak, Laket, Los Zopilotes Txirriaos, Neu'e Buruben, Ze Esatek

2012(e)ko urtarrila 24

7katu - Itziarren Semeak

Itziarren Semeak taldeak 7katu gaztetxearen 5.urteurrenerako egindako kanta:

Nork idatzia: Pinoxmb ordua: 17:23 0 iruzkin

2012(e)ko urtarrila 21

Neure txiki polita - Gontzal Mendibil

Mendibilen azken diskoa Neure txiki polita da (Elkar, 2011), haurtzaroan Arratian eta inguruan entzundako "kantu eta kontuen" bilduma. Diskoaren bideoklip bat:

Hildako gizona - Inoren Ero Ni

Etiketak: Inoren Ero Ni

Espiraletik - Basaki

Basaki taldeak "Egunero hasten da" bere bigarren diskoko bideoklipa egin du.

2012(e)ko urtarrila 20

Gau Luzeak - Itziarren Semeak

Itziarren Semeak taldearen bideoklip berri eta lizuna!

Nork idatzia: Pinoxmb ordua: 19:25 0 iruzkin

2012(e)ko urtarrila 19

Rosa Rosa - Ingo al deu?

Ai se eu te pego gustoko baduzu, hona hemen ''Rosa Rosa'', abesti famatuaren euskarazko bertsioa. Ezin duzu galdu! Kalitate hobearen zain gaude.

Gurea da geroa - Nekez

Urtarrilaren 9an kaleratu zuen disko berria Nekez taldeak ''Argiak piztu'' izenburuarekin. Diskaren aurrerapen kanta izan zena hemen duzue: Gurea da geroa

Hau ez da leku bat - Ain_1

Ain_1 bost neskak osatutako musika taldea da. Ongi pasatzeko asmoz sortutako proiektu xumea plazaratu dute, estilo intimistan eta txoko txikietako lasaitasunean entzuteko aproposa.

Nork idatzia: Pinoxmb ordua: 21:21 0 iruzkin

Etiketak: Ain_1

Laztan Isilen Deiadarra - Lisabö

Lisabö taldearen disko berritik kanta bat. Sei kantu biltzen ditu oraingoan Bidasoakoen lan berriak.

Etiketak: Lisabö

2012(e)ko urtarrila 5

Hatortxurock 13 - Kontzertuak

Duela hilabete bat baino gehiago eman genuen Hatortxurock-ari buruzko informazioa, baina, hemen daukazue berriro, ongi pasa Atarrabian!

Beste urte batez, ''HATORTXUROCK/ Hator hator neska mutil etxera!'' jaialdia urtarrilean izango da: oraingoan hamairugarren edizioa. Iazkoan bezala, aurten ere bi egunetan ospatuko da, urtarrilaren 6an, ostiralean eta 7an, larunbatean. 13. edizio honetan Hatortxu, gainera, Atarrabiara (entrecementerios) itzuliko da eta kontzertuak bi karpatan eginen dira: 21.30ean hasiko dira ostiralean eta 19.00tatik aurrera larunbatean.

Beste urte batez, zer esan taldeei buruz? Azkenengo edizioetan lortutako mailaren ostean aurtengo Hatortxurock ikaragarrizko taldeekin dator: BIDE ERTZEAN, KEROBIA + Lagunak (G. Urbizu BTX, Aritz DT, Naroa AMAIUR) ostiralean, hilaren 6an.

Larunbatean SOZIEDAD ALKOHOLIKA, NARCO, REINCIDENTES, LEIHOTIKAN, KENZAZPI, BETAGARRI, ZE ESATEK! eta BAD SOUND SYSTEM taldeak arituko dira.

Etiketak: Hatortxu


“Errenta buru” plaza, bitartekotasunez betetzeko hautaketa prozesua


XVI. Sagar Uzta ospatzeko Astigarragako Kizki Egunean parte hartu dute goizuetarrek - Erran.eus

Ttipi-Ttapa 2016-09-26 08:37 Gizartea Leitzaldea Goizueta

Marmitako lehiaketan ere Goizuetako taldea suertatu zen garaile

Sagar Uztak hamaseigarren edizioa bete du aurten dolaretako lanen hasiera ospatzeko eta sagarraren eta sagardoaren kulturan oinarrituriko jarduera ugari izan dira Astigarragan igandean.

Goizuetako lagun talde handia hurbildu zen Astigarragara XVI. Sagar Uzta egunean parte hartzeko. Argazkia: Felix Loiarte | Ikusi handiago | Argazki originala

Urtero bezala, Foruen Plazan sagarraren azoka, sagardo dastaketa eta 2016 uztako lehen muztioaren elaborazioa izan dira, dolarean bertan muztioaren usadiozko elaborazio prozesua erakutsiz: kirikoketa, pisoiekin sagarra jotzea, txalaparta eta ekoiztutako muztioaren dastaketa topa! eginez. Harrera bikaina izan dute XVI. Sagar Uzta 2016 ospatzeko antolaturiko jarduerek, besteak beste: familientzako Euskadiko Museo Enogastronomikoetako sagar tarta tailerrak (25 parte-hartzaile), sagardo dastaketak (12 sagardogile), IX. Sagar Uzta argazki rallyak (20 parte-hartzaile)…. Azpimarratzekoa izan da VIII. Kizki Eguna, 527 kizki-lagun elkartzea lortu baitu une berean kizkiarekin sagarrak jasotzen, orain arte lortutako marka onena.

Bestalde, herrien arteko Marmitako Lehiaketa ospatu da eta beren sukaldaritza dohaiak erakutsi ondotik, Goizueta suertatu da irabazle.

Goizuetarrak Astigarragako kizki egunean (10 argazki)


December – 2021 – OLHABERRI

Monthly Archives "December 2021"

Urte berria ongi hasteko, kirola egitea baino gauza hoberik ez da! Justu motibazio hori asebetetzeko, Bankako ezker paretako pala txapelketan parte hartzearekin parada ezinhobea duzue! “Denentzat” esker paretan, Olhaberriren aintzinean …


null Elkarte eta fundazioentzako laguntza deialdia, beraien gizarte lokalak birgaitzen eta egokitzen laguntzeko eta beraien gizarte jarduerak edo/eta programak garatzeko beharrezko guztiaz hornitzen laguntzeko

Elkarte eta fundazioentzako laguntza deialdia, beraien gizarte lokalak birgaitzen eta egokitzen laguntzeko eta beraien gizarte jarduerak edo/eta programak garatzeko beharrezkoa guztiaz hornitzen laguntzeko.

Deialdiaren helburuarekin bat egiten duten jarduerak gauzatzen dituzten irabazi asmorik gabeko elkarteak.

Gizarte Ongizaterako Foru Erakundearen Administrazio Kontseilua.

Oinarri orokorrak. ALHAO 18. zenbakia. 2001/02/11

Elkarte eta fundazioentzako laguntza deialdia, beraien gizarte lokalak birgaitzen eta egokitzen laguntzeko eta beraien gizarte jarduerak eta/edo programak garatzeko beharrezko guztiaz hornitzen laguntzeko. 2022ko ekitaldia

10 egun baliodun egongo dira, deialdi hau ALHAOn argitaratu eta hurrengo egunetik aurrera.

Justifikazioa-Elkarte eta fundazioentzako laguntza deialdia, beraien gizarte lokalak birgaitzen eta egokitzen laguntzeko eta beraien gizarte jarduerak edo/eta programak garatzeko beharrezko guztiaz hornitzen laguntzeko


Klima aldaketaz, betaurreko moreekin | Gizartea | Berria

Klima aldaketaz, betaurreko moreekin

Lorena Aguilar adituak ohartarazi du klima aldaketak inpaktu handiagoa duela emakumeengan, eta «korapiloak askatzera» deitu du. Izaskun Landaidak eskatu du trantsizio ekologikoa genero ikuspegitik lantzeko.

Klima aldaketaz eta generoaz hausnartzeko jardunaldiak, atzo, Gasteizen. JAIZKI FONTANEDA / FOKU Tamaina handiagoan ikusi

2022ko ekainak 29 - Gasteiz

Klima aldaketak inpaktu handiagoa dauka emakumeengan gizonezkoengan baino». Hitzok Lorena Aguilar CEPAL Latinoamerikarako eta Kariberako Batzorde Ekonomikoko arduradunarenak dira. Ingurumenean eta generoan aditua da Aguilar, eta Gasteizen mintzatu da, Klima aldaketa genero ikuspegitik, tokiko erronka izenburupean Emakundek, Ihobek eta Eudelek antolatutako jardunaldian. Ohartarazi du klima aldaketa genero arrakala areagotzen ari dela, eta eragin negatiboa duela emakumeen eskubide sozial eta politikoetan, bereziki garapen bidean diren herrialdeetan. Horra eman duen datua: «Hondamendi naturalen ondorioz hiltzen diren bost biztanletik lau emakumeak dira».

Txanpon beraren aurkia eta ifrentzua dira klima aldaketaren inpaktua eta genero desberdintasunak. Nazio Batuen Erakundeak berak egin du oharra: klima aldaketaren aurkako borrokaren erdigunean jarri behar da berdintasuna. Ideia horretan jarri du azpimarra Aguilarrek ere, eta ingurumenari lotutako erronkei aurre egiteko ezinbestekotzat jo du «desberdintasunaren korapiloak» askatzea. Sei «korapilo» identifikatu ditu: desberdintasun sozioekonomikoak; baliabide naturalak eskuratzeko zailtasunak; merkatuetara eta teknologietara iristeko mugak; patroi patriarkalak; boterearen kontzentrazioa eta lanaren eta zaintzaren banaketa injustua.

Desoreka horiek isla dute milioika emakumeren egunerokoan, Aguilarrek ohartarazi duenez. Adibide bat jarri du: «Hego Amerikan, beste herrialde batzuetara migratu behar duen emakumea antisorgailuak hartzen hasten da badakielako bidean bortxatua izango dela». Beste adibide bat: «Emakumeentzat ia ezinezkoa da euren lurren jabe izatea, eta horrek, besteak beste, nabarmen apaltzen ditu mundu osoko ekoizpen baliabideak».

Hala ere, Aguilarrek azpimarratu du andrazkoak, klima aldaketaren «biktimak» ez ezik, «aldaketarako eragile» ere badirela. «Suspertzen ari den hirugarren merkatua gara, Txina eta Indiaren atzetik». Hala, adierazi du klima aldaketaren aurkako politiketan herrialde bakoitzak genero ikuspegia txertatzea funtsezkoa dela: «Beharrezkoa da emakumeen parte hartze zuzena bultzatzea eta politika berriak abiatzea egitura sozialak, produktiboak, ekonomikoak eta instituzionalak berdintasunaren mesedetan jartzeko».

Bestalde, Izaskun Landaida Emakunderen zuzendariak gogorarazi du Berdintasunaren eta Indarkeriarik Gabeko Bizitzen Aldeko Herri Itunean jasota dagoela trantsizio ekologikoa genero ikuspegitik lantzeko beharra. Gaineratu du klima aldaketa eta berdintasuna arazo globalak direla, baina «tokian tokiko ekintzak» eskatzen dituela.

Bide beretik mintzatu da Maria del Mar Alonso Martin Ihobeko arduraduna ere. Klima aldaketaren aurkako borrokan berdintasun ikuspegia txertatzearen alde egin du, trantsizio ekologikoak «sektore ekonomiko kalteberenak» aintzat har ditzan.


2016ko Euskal Memoriaren aldizkariaren lehenengo aleak Pablo Gorostiagari egindako elkarrizketa luze bat eskaini du, Herri-Oroimena lelopean. “Merezi duenari ez diot sekula uko egin” esan du Gorostiagak, Juanjo Basterrak idatzi duen elkarrizketan. Horrez gain Kolonbiako bake prozesuari buruzko analisi bat sinatu du Ainara Lertxundi, Garako kazetariak. Azkenik, Ixabel Barriolaren bizitzari buruzko artikulua ere irakurgai dago ale honetan.


Joan I.a Borgoinakoa - Wikipedia, entziklopedia askea.

Joan I.a Borgoinakoa

Borgoinako dukea

1404ko apirilak 27 – 1419ko irailak 10

Filipe II.a Borgoinakoa

Filipe III.a Borgoinakoa

1371ko maiatzaren 28a

Dijon, Borgoinako dukerria

1419ko azaroaren 10a

Montereau, Frantziako Erresuma

Margarita Bavierakoa

aita: Filipe II.a Borgoinakoa

ama: Margarita III.a Flandriakoa

Joan I.a Borgoinakoa (Dijon, 1371ko maiatzaren 28a - Montereau, 1419ko azaroaren 10a) edo Joan Beldur Gabea (frantsesez: Jean sans Peur, nederlanderaz: Jan zonder Vrees) Borgoinako dukea izan zen 1404-1419 urteetan.

Frantziako erregeorde Filipe Ausartaren semea zen. Frantziako tronua hartu nahi izan zuen Karlos VI.a erregearen eroaldian, Luis Orleansekoaren aurka, eta borgoinarren buruzagia izan zen, istilu hura zela-eta sortu zen gerra zibilean, armañactarren kontra. Luis Orleansekoa hilarazi zuen 1407an eta Parisen egon zen jaun eta jabe, 1413an Bernardo VII.a Armañacekoak bertatik bidali zuen arte. Geroago ingelesen laguntza jaso zuen. Karlos VII.aren aldekoek hil zuten 1419an.

1385eko apirilaren 11n ezkondu zen, Cambrain, Margarita Bavierakoarekin. Zazpi seme-alaba izan zituzten:

Margarita (1393-1441), 1404an Luis Guienakoarekin ezkondu zena; 1415ean alargundu ostean, 1423an Arturo Bretainiakoarekin ezkondu zen;

Maria (1394-1463), 1406an Adolfo I.a Clèveskoarekin ezkondu zena;

Filipe (1396-1467), Borgoinako dukea;

Katalina (1400-1414), Luis III.a Anjoukoarekin ezkondu zena;

Joana (1401 aldean-1412) ;

Elisabet (1403 aldean-1412), 1406an Olivier de Châtillonekin ezkondu zena;

Ana (1404-1432), 1423an Joan Lancasterkoarekin ezkondu zena;

Agnès (1407-1476), 1425ean Karlos I.a Borboikoarekin ezkondu zena.

Lau ume sasiko ere izan zituen:

Marguerite de Borselen-ekin

Guy (1436an hila)

Antoine

Philippotte

Agnès de Croÿ-rekin

Joan (1480an hila), Cambraiko apezpikua

Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-28 egunean. Egile-eskubideen jabeak, Eusko Jaurlaritzak, hiztegi horiek Creative Commons Aitortu 3.0 Espainia lizentziarekin argitaratu ditu, Open Data Euskadi webgunean.

Wikimedia Commonsen badira fitxategi gehiago, gai hau dutenak: Joan I.a Borgoinakoa

VIAF: 47556727

LCCN: n80119360

BNF: cb12129290j (data)

GND: 118712284

ISNI: 0000 0000 6128 5581

SUDOC: 029732247

"https://eu.wikipedia.org/w/index.php?title=Joan_I.a_Borgoinakoa&oldid=5428810"(e)tik eskuratuta

1371ko jaiotzak

1419ko heriotzak

Borgoinako dukeak

Borgoinarrak

Ehun Urteko Gerrako militarrak

Flandriako konde-kondesak

Orriaren azken aldaketa: 1 apirila 2016, 20:10.


"Olerkaria, poesiaren langile bat", erreferientza kultural bat - Mintzoak - Ipar Euskal Herriko ahozko memoriaren ataria

Pasarte hau (osoki edo zati bat) bideo/soinu muntaketa batean erabilia izan da: Auxtin Zamora, Senpereko olerkaria

Iraupena: 0:05:57

Erreferentzia: 296-18

Baionako eta Ipar Euskal Herriko artxibotegiko kodea: 21 AV 448

Gaia(k): Pertsonaia oroigarriak, Kultura, Literatura eta irakurzaletasuna

Suhuskune Idaia sortetxea

Joséphine Erramoun: aurkezpena

Gamarte Uhartia etxaldean sortua


ELKARREKIN ERAIKITZEN

idazkaria, 2014, Maiatza 16 - 12:38

Aurtengo ikasturtean bailarako ikastetxe guztiak iraurgi berritzenekin “Elkarrekin eraikitzen” proiektuan murgildu gara.

Proiektu honen bidez gure helburua, orientazioa beste modu batera lantzea litzateke, hau da, ikasleak protagonista bihurtu eta kasu ezberdinetatik abiatuz, ikasleak fase ezberdinak jarraituz taldean erreportai bat burutuko dute.

Lan honen zati bat, informazio bilketa litzateke eta horretarako bixita batzuk antolatu ditugu. Hala nola, aurreko asteazkenean Lan Mobel enpresara gerturatu ginen.

Irakurri gehiago ELKARREKIN ERAIKITZEN-i buruz

BADATOR IKASTURTE BUKAERAKO EGUNA (EKAINAK 14)

idazkaria, 2014, Maiatza 16 - 12:34

PILOTAN - SASKIBALOIAN – FUTBOLEAN

PARTE HARTU NAHI?

Guraso, ikasle ohi, guraso ohi, langile.

Eman izena idazkaritzan, 943151246 telefonoan edo ikasberri@azpeitikoikastola.net helbidean.

Nahi duenarentzat aldagelak erabilgarri egongo dira. ANIMATU!! !

Izena emateko epea: ekainak 6

Irakurri gehiago BADATOR IKASTURTE BUKAERAKO EGUNA (EKAINAK 14)-i buruz


2015 martxoa | Jendartean

Feminismoa beherapenetan

Feminismoaren medaila zintzilikatzea gustuko dugu eta gero eta elkarte, talde, erakunde, pertsona… gehiagok gehitzen dio etiketa feminista bere buruari. Berdintasunaren alde nagoenez, feminista naiz. Kito. “Feminismoak aitortza bat lortu duen heinean gai saihestezina bihurtu da herri mugimenduetan eta baita administrazioan ere, baina agian kritiko izan behar dugu eta pentsatu ez ote diogun garrantzi handia eman terminoa hor jartzeari ...

Mar23 3

Irakurtzeko pasioa kutsatzea, irakasle onenaren meritua

Posted in Hezkuntza, Literatura

“Nire ikasleek, 12-14 urte arteko gaztetxoek, 30 eta 100 liburu artean irakurtzen dituzte urtean. Haurrak berak liburuak eta gaiak aukeratzea da sekretua”, dio Nancie Atwell irakasleak. Munduko irakasle onenaren Global Teacher Prize saria lortu du Atwell-ek. Irakurketa eta idazketa lantzeko Center for Teaching and Learning ikastetxe estatubatuarrean egiten du lan. “Ikasleek liburuak irensten dituzte, ikastetxeko liburutegia idazle ...

Etxerako lan gehiago ikasleei, datorren ikasturtetik aurrera?

Hurrengo ikasturtetik aurrera EAEko eskoletan irakatsiko den curriculuma prest du Eusko Jaurlaritzak. Edukiez gain, konpetentziak lantzen dituzte ikasgeletan, eta kontuan hartuta LOMCEk dakartzan kanpo-ebaluazioek markaturikoa ere barneratu beharko dutela ikasleek, eskola-ordu berdinetan hainbeste gai eman beharrak eragin dezake etxerako lan gehiago bidaltzea irakasleek. Izan ere, materia guztia emateko ikastorduak nahikoa ez direla izan ohi ...

Mar02 8

Ikasleei buruzko oharrak, gurasoei gaztelaniaz

Posted in Euskara, Hezkuntza

D ereduko ikastetxe publikoan, gurasoei gaztelaniaz bidaltzen dizkiete euren seme-alabei buruzko oharrak, gurasoek euskaraz ez dakitenean. Irakasleetako batek erabaki du guraso horiei jakinarazpena euskaraz eta gaztelaniaz bidaltzea, baina berehala jaso du erantzuna: ezin duela halakorik egin, gaztelaniaz baino ez bidaltzeko, bestela aurrekaria sor dezakeela argudiatuta. Ai, zeinen ederra litzatekeen aurrekari –eta betebehar– hori ...